title: Samarium

text: Samarium löytyi 1800-luvulla samarskiittimineraalista spektroskopisesti, samariumin terävien absorptiopiikkien ansiosta. Samariumin absorptiospektrin piikit huomasi ensimmäisenä Jean Charles Galissard de Marignac vuonna 1853 Sveitsissä. Paul-Émile Lecoq de Boisbaudran uutti vuonna 1879 samarskiitista didymiumia (jonka oli luultu olevan alkuaine) ja valmisti didymiumnitraatista liuoksen, johon hän lisäsi ammoniumhydroksidia. Hän huomasi liuoksesta saostuvan kaksi eri sakkaa. Ensimmäinen sakka sisälsi yhä didymiumia, ja toisen sakan spektristä löytyivät tuntemattoman alkuaineen eli samariumin absorptiopiikit. De Boisbaudran onnistui ensimmäisenä erottamaan samariumia samarskiitti-mineraalista.


title: Samarium

text: Didymiumin huomattiin vuonna 1885 koostuvan edelleen neodyymistä ja praseodyymistä. Samariumistakin pystyttiin myöhemmin erottamaan muita harvinaisia maametalleja.


title: Samarium

text:
Vaikka samariumin löytäjän kunnian mainitaan useimmissa lähteissä kuuluvan de Boisbaudranille tai de Marignacille, kunnia jaetaan lopulta jopa kolmen miehen kesken. De Marignacin ja de Boisbaudranin jälkeen kolmas kemisti Eugène-Anatole Demarçay onnistui vuonna 1901 erottamaan samariumin edelleen kahteen osaan, joita hän puolestaan nimitti samariumiksi ja europiumiksi. Nämä ovat lopultakin nykyisin tuntemamme alkuaineet, samarium ja europium.
Samariumin nimi tulee samarskiittimineraalista, jossa samariumia muun muassa esiintyy. Samarskiitti puolestaan on nimetty venäläisen kaivosvirkamiehen Vasilij Evgrafovič Samarskij-Byhovecin (1803–1870) mukaan.


title: Samarium

text: Samariumia esiintyy maankuoressa noin 7,05 mg/kg ja valtamerissä noin 4,5 × 10 mg/litra. Samariumia pidetäänkin melko yleisenä lantanoidina. Harvinaiset maametallit eivät ole oikeastaan harvinaisia esiintymiseltään, vaan nimitys harvinainen tulee siitä, että ne on vaikea erotella toisistaan.


title: Samarium

text: Samariumia löytyy muiden harvinaisten maametallien tapaan useista mineraaleista, pääasiassa monatsiitista ja bastnäsiitistä, jotka ovat sen tavallisia kaupallisia lähteitä. Muita lähteitä ovat muun muassa samarskiitti, seriitti, ortiitti, ytterbiitti sekä fluoriitti. Samariumia esiintyy monatsiitissa noin 2,8 % ja mischissa noin 1 %. Selvästi suurin harvinaisten maametallimineraalien tuottaja on Kiina. Muita suuria tuottajia ovat Yhdysvallat, Intia sekä Venäjä. Samariumin hinta on noin 3,50 $/g (99,9 %) vuonna 2009.


title: Samarium

text: Samariumia on onnistuttu eristämään mineraaleista suhteellisen puhtaana vasta viime vuosina. Ioninvaihto- ja liuosuuttotekniikat ovat helpottaneet harvinaisten maametallien erottamista toisistaan. Uudemman elektrokemiallisen erotustekniikan on sanottu olevan yksinkertainen, nopea ja erittäin spesifinen erottelutapa. Elektrokemiallisessa menetelmässä käytetään litiumsitraatin elektrolyyttiliuosta ja elohopeaelektrodia. Puhdasta samariumia voidaan tuottaa elektrolyysillä myös sulatetun samariumkloridin SmCl ja natriumkloridin NaCl (tai kalsiumkloridin CaCl) seoksesta, jolloin toinen reaktiotuote on kloorikaasu. Samariumia voidaan tuottaa lisäksi pelkistämällä sen oksideja bariumilla tai lantaanilla.


title: Samarium

text: Samariumilla ja sen isotoopeilla on useita käyttökohteita. Maailman vahvimpina magneetteina tunnetut samarium-kobolttimagneetit valmistetaan jauhemetallurgiamenetelmällä, ja sen pohjana käytetään SmCo- tai SmCo- metalliseoksia. Samarium–kobolttimagneettien etuna on suuri energiatiheys ja korroosionkestävyys. Samarium–kobolttimagneetit ovat voimakkaasti ja pysyvästi magneettisia, ja tunnetuista materiaaleista ne vastustavat kaikista eniten demagnetisointia. Niitä käytetään pienissä moottoreissa ja generaattoreissa, mitta- ja ohjauslaitteissa, muuntimissa ja antureissa. Samarium–kobolttimagneetteja käytetään näihin ja moniin muihin laitteisiin, jotka vaativat stabiilia magneettikenttää vaihtelevissa lämpötiloissa. Samariumia käytetään lasi- ja keramiikkateollisuudessa. Samariumoksidia (SmO) lisätään lasiin absorboimaan infrapunasäteilyä. Samariumoksidi toimii myös katalyyttinä etanolin CHO dehydrataatiossa ja dehydrogenaasissa. Samarium(II)jodidia käytetään pelkistimenä orgaanisissa synteeseissä, esimerkiksi Barbier-reaktioissa.


title: Samarium

text: Radioisotooppihoidoissa käytettävän Sm on todettu lievittävän luuhun asti levinneestä syövästä johtuvaa kipua. Radioisotooppihoitoa voidaan käyttää kivun hoidossa, mutta perinteistä ulkoista sädehoitoa se ei kuitenkaan korvaa.


title: Samarium

text: Samariumilla on neljä vakaata luonnossa esiintyvää isotooppia: Sm, Sm, Sm ja Sm sekä kolme radioisotooppia: Sm, Sm ja Sm. Näiden radioisotooppien puoliintumisajat ovat 1.06 vuotta (Sm), 7 vuotta (Sm) ja 10 vuotta (Sm). Muiden samariumin isotooppien puoliintumisajat ovat alle vuoden verran.


title: Samarium

text: Luonnossa esiintymätön radioaktiivinen reaktorimyrkky Sm muodostuu fissiossa, ja sen puoliintumisaika on noin 90 vuotta. Isotooppi Sm absorboi neutroneja itseensä, joten sitä käytetään ydinreaktion hallinnassa.


title: Samarium

text: Samariumilla ei ole biologista roolia, mutta sen on havaittu stimuloivan aineenvaihduntaa. Samariumin liukoiset suolat ovat lievästi myrkyllisiä joutuessaan ruoansulatukseen. Jos altistuu samariumille, metalli ärsyttää silmiä, aiheuttaa kyynelehtimistä, hämärtää näköä ja aiheuttaa valonarkuutta. Samariumin nieleminen aiheuttaa pahoinvointia, oksentelua, huimausta, väsymystä, vatsakipuja, lisääntynyttä syljen eritystä, ruoansulatuskanavan ärsytystä, sydänoireita, vaikutuksia keskushermostoon ja muistivaikeuksia. Samariumia ei ole luokiteltu ihmiselle syöpää aiheuttavaksi. Samariumin pitkäaikaisesta ja kroonisesta altistumisesta ei ole julkaistu tietoa. Samariumin myrkyllisiä ominaisuuksia ei ole täysin tutkittu.


title: Louise Brown

text: Louise Joy Brown (s. 25. heinäkuuta 1978) on maailman ensimmäinen lapsi, joka sai alkunsa koeputkihedelmöityksen avulla.


title: Louise Brown

text:
Brownin vanhemmat Lesley ja John Brown olivat yrittäneet yhdeksän vuoden ajan lapsen saantia ilman tulosta Lesleyn tukkeutuneiden munanjohtimien vuoksi. 10. lokakuuta 1977 Lesley Brown kävi läpi lääkäreiden Patrick Steptoen ja Robert G. Edwardsin hoitotoimenpiteen raskauden aikaansaamiseksi.
Browneille oli kyllä kerrottu, että toimenpide oli kokeellinen, mutta lääkärit eivät kuitenkaan olleet kertoneet heille, ettei vielä yhtään lasta ollut syntynyt tällä tavalla, joten heidän valintansa perusteena ei ollut kaikkea saatavilla olevaa tietoa. Eettisesti arveluttavaa oli myös se, että lääkärit joutuivat hylkäämään osan hedelmöitetyistä munasoluista.


title: Louise Brown

text: Louise Brown syntyi klo 23.47 (UTC) Oldhamin keskussairaalassa suunnitellun keisarinleikkauksen avulla ja painoi syntyessään 2 608 grammaa.


title: Louise Brown

text: Louise Brown meni syyskuussa 2004 naimisiin Wesley Mullinderin kanssa, ja 20. joulukuuta 2006 hän synnytti poikalapsen. Louise Brownin äiti Lesley Brown kuoli 6. kesäkuuta 2012.


title: Jaakko ja pavunvarsi

text: Jaakko ja pavunvarsi () on tunnettu lastensatu.


title: Jaakko ja pavunvarsi

text: Tarina kertoo Jaakosta, joka saa haltijalta taikapapuja lahjaksi. Jaakko heittää ne pihalle, mutta huomaa seuraavana päivänä niiden kasvaneen valtavaksi kasviksi, joka ulottuu yli pilvien. Jaakko lähtee kiipeämään pavunvartta ja päätyy pilvien yläpuolelle maailmaan, missä on jättiläisen asuttama linna. Jättiläinen yrittää syödä Jaakon, mutta tämä onnistuu pakenemaan ja laskeutumaan pavunvartta pitkin takaisin maan kamaralle. Jätti, joka yrittää seurata Jaakkoa, paiskautuu maahan kun Jaakko hakkaa pavunvarren poikki.


title: Jaakko ja pavunvarsi

text: Joskus kerrotaan muunnelma, jossa Jaakon äiti heittää siemenet ulos suuttuneena siitä, että Jaakko oli vaihtanut perheen ainoan lehmän ”mokomiin papuihin”.


title: Suusyöpä

text: Suusyöpä on suussa esiintyvä syöpä. Sen yleisimmät muodot ovat huuli- ja kielisyövät. Harvinaisempia taudin muotoja ovat sylkirauhas- ja suuontelosyövät.


title: Suusyöpä

text: Tupakointi aiheuttaa noin 70–80 prosenttia kaikista suusyövistä. Muihin riskitekijöihin kuuluu runsas alkoholin käyttö. Myös usein tapahtuva auringolle altistuminen on huulisyövän riskitekijä. Suusyöpä on yleisempi miehillä kuin naisilla. Suusyöpä on alkuvaiheessa usein lähes oireeton.


title: Suusyöpä

text: Suusyöpä on maailmanlaajuisesti kuudenneksi yleisin syöpäsairaus.


title: Suusyöpä

text: Henkilö, joka sekä juo alkoholijuomia että tupakoi, on 15-kertaisessa vaarassa sairastua suusyöpään. Runsaasti juovilla mutta tupakoimattomilla henkilöillä suusyöpäriski on kolminkertainen. Leukoplakiaa, tavallisimmin tupakoitsijalla tavattavaa suun limakalvomuutosta, seuraa kymmenen vuoden kuluessa suusyöpä 2–6 prosentilla potilaista. Erytroplakia on punainen limakalvomuutos, jonka muuttuminen pahanlaatuiseksi on todennäköistä. Myös punajäkälä saattaa muuttua suusyöväksi.


title: Suusyöpä

text: Koska suuvedet usein sisältävät runsaasti alkoholia, niiden pitkäaikainen käyttö kasvattaa suusyöpään sairastumisen vaaraa. Myös käytetty ravinto vaikuttaa sairastumisen vaaraan; monipuolista, tuoreita vihanneksia, hedelmiä ja kalaa sisältävää ruokaa syömällä voi suojautua taudilta. Huono suuhygienia voi osaltaan vaikuttaa sairastumiseen.


title: Suusyöpä

text: Noin joka toinen suusyöpäpotilas toipuu taudistaan. Huulisyöpä on kuitenkin huomattavan hyväennusteinen: 95 prosenttia miehistä ja 100 prosenttia naisista on elossa viiden vuoden kuluttua diagnoosista.


title: Suusyöpä

text: Suu- ja kurkkusyöpiin sairastuneiden ja heidän läheistensä tueksi on perustettu Suomen Kurkku- ja Suusyöpäyhdistys, joka kuuluu Syöpäjärjestöihin.


title: Roy Khan

text: Roy Khan (oik. Roy Sætre Khantatat, s. 14. maaliskuuta 1970 Elverum) on norjalainen laulaja. Hänen isänsä on kotoisin Thaimaasta. Khan alkoi musiikkiuransa alkuvaiheissa opiskella oopperaa ja klassista musiikkia, mutta kahden vuoden opiskelun jälkeen hän ajautui rockin pariin. Hän lopetti opiskelun ja liittyi norjalaiseen progressive metal -yhtyeeseen nimeltä Conception vuonna 1991. Vuonna 1997 hän liittyi yhdysvaltalaiseen power metal -yhtyeeseen nimeltä Kamelot, jonka kaksi jäsentä erosivat silloisesta yhtyeestä. Khanin mukana yhtyeeseen liittyi myös rumpali Casey Grillo.


title: Lev Kamenev

text: Lev Borisovitš Kamenev (, oik. Rosenfeld (); 18. heinäkuuta 1883 Moskova, Venäjän keisarikunta – 25. elokuuta 1936 Moskova, Neuvostoliitto) oli bolševikkeja edustanut vallankumouksellinen ja neuvostoliittolainen poliitikko. Yhdessä Grigori Zinovjevin ja Josif Stalinin kanssa hän muodosti niin sanotun troikan, joka johti Neuvostoliiton kommunistista puoluetta Vladimir Leninin sairastumisen ja kuoleman jälkeen vuosina 1922–1925. Stalin syrjäytti vuosina 1926–1927 Kamenevin ja Zinovjevin puoluejohdosta. Stalinin vainojen käynnistyttyä heidät tuomittiin vuonna 1936 näytösoikeudenkäynnissä kuolemaan ja teloitettiin. Kamenev oli etniseltä taustaltaan venäjänjuutalainen.


title: Lev Kamenev

text: Kamenev, oikealta nimeltään Rosenfeld, oli syntyisin juutalaisperheestä ja hänen isänsä oli veturinkuljettaja Moskova–Kursk-rautatiellä. Hänen vanhempansa olivat olleet mukana opiskelijoiden vallankumouksellisessa toiminnassa 1870-luvulla. Kamenev kävi lukionsa Tbilisissä Georgiassa, jossa hän sai ensimmäisen kosketuksensa vallankumoukselliseen sosialistiseen liikkeeseen. Laittomaan Venäjän sosiaalidemokraattiseen työväenpuolueeseen hän liittyi vuonna 1901. Koska Kamenev oli lukioaikanaan kuulunut radikaaleihin poliittisiin keskustelukerhoihin ja osallistunut mielenosoituksiin, hänet hyväksyttiin Moskovan yliopistoon vasta erillisestä anomuksesta. Maaliskuussa 1902 hänet vangittiin muutamaksi kuukaudeksi hänen osallistuttuaan tsaarinvallan vastaiseen opiskelijamielenosoitukseen, minkä jälkeen häneltä evättiin lupa jatkaa opintojaan. Hän pakeni Länsi-Eurooppaan, tutustui Pariisissa Vladimir Leniniin ja ryhtyi ammattivallankumoukselliseksi. Venäjän sosiaalidemokraattien jakaannuttua kahtia vuonna 1903 Kamenev liittyi Leninin johtamaan bolševikkisiipeen.


title: Lev Kamenev

text: Kamenev oli vuodesta 1902 naimisissa Lev Trotskin sisaren Olga Bronsteinin kanssa.


title: Lev Kamenev

text: Venäjälle palannut Kamenev ryhtyi organisoimaan lakkoa Transkaukasian rautatiellä, mutta salainen poliisi Ohrana pidätti hänet Tbilisissä ja hän oli vangittuna viisi kuukautta. Tbilisissä Kamenev tutustui myös ensimmäisen kerran Josif Staliniin vuonna 1904. Vuoden 1905 vallankumouksen aikana Kamenev järjesti rautatielakkoja Pietarissa. Joulukuussa 1908 hän siirtyi asumaan Geneveen Sveitsiin, jossa työskenteli yhdessä Leninin ja Grigori Zinovjevin kanssa. Vuosina 1912–1914 kolmikko asui Itävalta-Unkarille kuuluneessa Krakovassa lähellä Venäjän rajaa. Ensimmäisen maailmansodan puhjettua vuonna 1914 Lenin lähetti Kamenevin Venäjälle, jossa hän ohjeisti bolševikkien edustajat duumassa vastustamaan sotaa. Kamenev pidätettiin ja karkotettiin Siperiaan marraskuussa 1914. Hän vapautui vuonna 1917 helmikuun vallankumouksen jälkeen ja matkusti niin ikään Siperian-karkotuksesta vapautuneen Stalinin kanssa Pietariin, jossa he muodostivat maaliskuun lopussa bolševikkien tilapäisen johdon. Kamenevista tuli myös "Pravdan" päätoimittaja, joskin hänet korvattiin Stalinilla toukokuun alussa. Kamenev ja Stalin kehottivat puoluetta antamaan varauksellista tukea väliaikaiselle hallitukselle, mutta Venäjälle palannut Lenin kumosi tämän ohjeen kuuluisissa huhtikuun teeseissään, jotka kehottivat suoraan seuraavaan vallankumoukseen. Kamenev pelkäsi ennenaikaisesti aloitetun vallankumouksen epäonnistuvan ja asettui avoimesti vastustamaan Leninin uutta linjaa. Varovainen linja henkilöytyi vuonna 1917 juuri Kameneviin. Tästä huolimatta hänet vangittiin vähäksi aikaa niin sanottujen heinäkuun levottomuuksien yhteydessä.


title: Lev Kamenev

text: Lokakuussa 1917 Kamenev ja Zinovjev olivat ainoat bolševikkien keskuskomitean jäsenet, jotka vastustivat välitöntä vallanottoa. Estääkseen tuhoisana pitämänsä hankkeen he paljastivat bolševikkien salaiset kaappaussuunnitelmat menševikkien "Novaja Žizn" -lehdessä julkaisemassaan artikkelissa, mitä muut bolševikit pitivät lähes petturuutena. Tästä huolimatta Kamenev valittiin päivää lokakuun vallankumouksen jälkeen bolševikkien muodollisesti ylimmäksi valtioelimeksi tunnustaman yleisvenäläisen toimeenpanevan keskuskomitean puheenjohtajaksi. Kamenev vaati muodostamaan kaikkien sosialististen puolueiden yhteishallituksen ja kävi vallankumousta seuranneina viikkoina marraskuussa 1917 niin sanottujen Vikžel-neuvotteluiden yhteydessä hallitustunnusteluita bolševikkien nimissä Leninin avoimesta vastustuksesta piittaamatta. Kamenevin tavoittelema laajapohjainen hallitus ei totetunut, mutta vasemmistososialistivallankumoukselliset liittyivät hieman myöhemmin bolševikkien hallituskumppaneiksi kansankomissaarien neuvostoon. Leninin torpedoitua Vikžel-neuvottelut Kamenev ja Zinovjev erosivat protestiksi puolueen keskuskomiteasta, mutta palasivat jo muutaman viikon kuluttua katuvaisina takaisin. Sitä ennen Kamenev kuitenkin syrjäytettiin 21. marraskuuta yleisvenäläisen toimeenpanevan keskuskomitean johdosta ja hänen seuraajakseen tuli Jakov Sverdlov.


title: Lev Kamenev

text: Kamenev osallistui joulukuussa 1917 Brest-Litovskin rauhanneuvotteluihin. Kesken neuvotteluiden Lenin lähetti hänet Isoon-Britanniaan Neuvosto-Venäjän diplomaattisena edustajana, mutta hänet karkotettiin Britanniasta jo viikon kuluttua. Paluumatkalla hänet vangittiin Suomessa maaliskuun lopulla 1918. Saksalaiset olivat luvanneet hänelle turvallisen kulun Ahvenanmaan kautta punaiseen Etelä-Suomeen, mutta vastikään saapunut Ahvenanmaan suomalainen kuvernööri Hjalmar von Bonsdorff vangitutti hänet Maarianhaminassa vihollismaan edustajana. Hän oli kuukauden ajan vankina Vita Björnin vankilassa Kastelholmassa ja myöhemmin kolme kuukautta Oulun lääninvankilassa, kunnes hänet vapautettiin elokuun alussa 1918 osana Suomen ja Neuvosto-Venäjän välistä vankienvaihtoa. Zinovjev ja Moisei Uritski valvoivat vanginvaihtoseremoniaa Rajajoen sillalla.


title: Lev Kamenev

text: Palattuaan kotimaahan Kamenev otettiin takaisin puoluejohtoon. Hän oli kuulunut lokakuussa 1917 perustettuun bolševikkien ensimmäiseen politbyroohon ja tammikuussa 1919 hänestä tuli yksi uuden politbyroon perustajajäsenistä. Samana vuonna hänet valittiin myös Moskovan neuvoston puheenjohtajaksi eli käytännössä pääkaupungin paikallisen puolueorganisaation johtoon. Kamenev oli lisäksi vuosina 1924–1926 Työn ja puolustuksen neuvoston puheenjohtajana, tammikuusta elokuuhun 1926 Neuvostoliiton ulkomaankaupasta vastanneena kansankomissaarina sekä 1926–1927 Italian-suurlähettiläänä. Hänet nimitettiin myös vuonna 1923 uuden Lenin-instituutin ensimmäiseksi johtajaksi ja hän sai toimittaa Leninin kootut teokset.


title: Lev Kamenev

text:
Leninin sairastuessa vuonna 1922 Kamenev oli kansakomissaarien neuvoston varapuheenjohtaja ja Leninin jäätyä syrjään päätöksenteossa Kamenev toimi hänen varamiehenään. Valtakamppailun käynnistyttyä vuonna 1923 Zinovjev, Kamenev ja puolueen pääsihteeriksi edellisenä vuonna heidän aloitteestaan valittu Stalin muodostivat troikaksi tai triumviraatiksi kutsutun epävirallisen johtoryhmän, jonka päätavoitteena oli estää Lev Trotskin ja tämän ympärille muodostuneen vasemmisto-opposition pääsy valtaan. Trotski ja vasemmisto-oppositio halusivat luopua kapitalismin ja markkinatalouden elementtejä sisältäneestä uudesta talouspolitiikasta eli NEP:stä, kun taas troikan edustama puolueen ”keskusta” kannatti sen jatkamista. Leninin kuoltua tammikuussa 1924 viime kädessä juuri Kamenev esti Stalinille kiusallisen Leninin testamentin julkistamisen pelastaakseen tärkeän liittolaisensa. Stalinin ajaessa lähinnä omaa asiaansa Zinovjev ja Kamenev muodostivat toisilleen loppuun saakka uskollisina pysyneen yhteistyökykyisen kaksikon. Kunnianhimoisen ja vaistoihinsa luottaneen Zinovjevin sekä varovaisen ja järjestelmällisen Kamenevin on sanottu täydentäneen toistensa ominaisuuksia.
Trotskin menetettyä asemansa vuoden 1925 alussa troikka hajosi Stalinin kääntyessä entisiä liittolaisiaan Kamenevia ja Zinovjevia vastaan. Kamenev pudotettiin lokakuussa 1925 politbyroon täysjäsenestä ehdokasjäseneksi ja häneltä vietiin Moskovan-puoluejohtajan tehtävä. Kesällä 1926 Kamenev ja Zinovjev liittoutuivat Trotskin kanssa, jolloin syntyi niin sanottu yhdistynyt oppositio. Sitä yhdisti Stalinin vastaisuus ja vaatimus puolueen sisäisen demokraattisen toimintakulttuurin palauttamisesta. Lokakuussa 1926 Kamenev menetti ehdokasjäsenyytensä politbyroossa ja Stalinin käydessä lopulliseen iskuun hänet erotettiin marraskuussa 1927 myös keskuskomiteasta. Joulukuun 1927 puoluekokouksessa Zinovjev ja Kamenev päättivät pelastaa uransa irtisanoutumalla kaikista aiemmista mielipiteistään. Heidät erotettiin puolueesta, mutta he saivat luvan hakea jäsenyyttään takaisin puolen vuoden koeajan jälkeen.


title: Lev Kamenev

text: Kamenev ja Zinovjev saivat puoluejäsenyytensä takaisin vuonna 1928. Puolueesta erottaminen ja uudelleen jäseneksi hyväksyminen toistui 1932–1933, missä välissä Kamenev oli karkotettuna Minusinskiin. Vuosina 1932–1934 hän oli Moskovaan perustetun Gorkin maailmankirjallisuuden instituutin ensimmäisenä johtajana. Kun Sergei Kirov murhattiin joulukuussa 1934, Zinovjevia ja Kamenevia syytettiin ”moraalisesta osallisuudesta” tapahtuneeseen. Tammikuussa 1935 pidetyssä salaisessa oikeudenkäynnissä Kamenev tuomittiin viiden ja Zinovjev kymmenen vuoden vankeuteen. Kamenev joutui heinäkuussa 1935 yhdessä 38 muun henkilön kanssa syytetyksi myös salaliitosta Stalinia vastaan ja tällä kertaa hänet tuomittiin kymmenen vuoden vankeuteen.


title: Lev Kamenev

text: Zinovjeville ja Kameneville järjestettiin elokuussa 1936 uusi, julkinen oikeudenkäynti, joka tunnetaan ensimmäisenä niin sanotuista Moskovan oikeudenkäynneistä. Heidän väitettiin muodostaneen Trotskin ulkomailta johtaman salaisen terroristijärjestön, joka murhasi Kirovin ja suunnitteli Stalinin sekä muiden puoluejohtajien murhia. Kaikkiaan kuudestatoista syytetystä viisi oli turvallisuuspalvelu NKVD:n agentteja, joiden valheelliset tunnustukset kävivät todistusaineistosta myös muita vastaan. Salaisessa tapaamisessa Stalin lupasi Zinovjeville ja Kameneville, että heidän sekä heidän perheidensä ja tovereidensa henki säästettäisiin, jos he tunnustaisivat oikeudessa. Zinovjev ja Kamenev tunnustivat tekaistut syytökset, mutta Stalin petti lupauksensa. Heidät tuomittiin kuolemaan 24. elokuuta ja teloitettiin seuraavana aamuna. Kamenevin vaimo kuoli myöhemmin vankileirillä. Myös heidän kaksi poikaansa sekä Kamenevin veli ja tämän vaimo joutuivat teloitetuiksi.


title: Lev Kamenev

text: Kamenev rehabilitoitiin Mihail Gorbatšovin kaudella vuonna 1988.


title: Formula 1 -kausi 2003

text:
Formula 1 -kausi 2003 oli Formula 1 -sarjan historian 54. maailmanmestaruuskausi. Kausi oli useiden ennätysten vuosi. Michael Schumacher voitti uransa kuudennen maailmanmestaruuden ja rikkoi Juan Manuel Fangion viiden maailmanmestaruuden voittoennätyksen, Kimi Räikkösestä tuli kaikkien aikojen kolmas suomalainen F1-kisan voittanut kuljettaja Malesian GP:ssä ja Fernando Alonsosta tuli Unkarin GP:ssä 22 vuoden ja 26 päivän iässä siihenastisen F1-historian nuorin osakilpailuvoittaja ja samalla ensimmäinen espanjalainen osakilpailuvoittaja. Tämän lisäksi Brasilian GP:ssä ajettiin Formula 1 -sarjan historian 700. osakilpailu, jonka voitto meni useiden outojen sattumien jälkeen Giancarlo Fisichellalle.
Suomessa Formula 1 -lähetyksiä esitti kaudella 2003 MTV3.


title: Joonas Kolkka

text: Joonas Einari Kolkka (s. 28. syyskuuta 1974 Lahti) on entinen suomalainen jalkapalloilija. Hän pelasi yleensä joko keskikentän laidalla tai laitahyökkääjänä, useimmiten vasemmalla laidalla.


title: Joonas Kolkka

text: Kolkka on Lahden Reippaan kasvatti. Nuorena poikana hän voitti SM-taitokilpailun neljänä vuonna. Hän pelasi ensi kerran Reippaan edustusjoukkueessa Veikkausliigassa 16-vuotiaana vuonna 1991. Vuonna 1994 Kolkka siirtyi Myllykosken Palloon, jonka riviessä hän pelasi kaksi kautta ja saavutti yhden Suomen Cupin voiton.


title: Joonas Kolkka

text: Vuonna 1995 Kolkka siirtyi Hollantiin Willem II:n joukkueeseen. Willemistä hän siirtyi kolmen kauden jälkeen Hollannin suurseuraan PSV Eindhoveniin. Kolkka voitti PSV:n riveissä kaksi Hollannin mestaruutta. Pelattuaan kolme kautta PSV:ssä hän edusti seuraavat kaksi kautta kreikkalaista Panathinaikosia. Tämän jälkeen Kolkka edusti yhden kauden saksalaista Borussia Mönchengladbachia ja yhden kauden englantilaista Crystal Palacea. Vuonna 2005 Kolkka palasi Hollantiin ADO Den Haagin joukkueeseen ja pelasi seuran riveissä hyvän kauden. Kesällä 2006 hän teki sopimuksen Hollannin suurseuroihin lukeutuvan Feyenoordin kanssa. Feyenoordissa Kolkka pelasi yhden kauden, minkä jälkeen hän siirtyi saman maan NAC Bredaan, jonka kanssa teki kahden vuoden sopimuksen . Syksyllä 2011 hän siirtyi Hollannin liigasta pudonneeseen Willem II:een.


title: Joonas Kolkka

text: Kolkka siirtyi keväällä 2012 yhdysvaltalaisen USL Premier Development League -sarjan Texas Dutch Lionsiin.


title: Joonas Kolkka

text: Ensimmäisen A-maaottelunsa Kolkka pelasi 26. lokakuuta 1994 Viroa vastaan. Hän teki samassa ottelussa myös ensimmäisen A-maaottelumaalinsa. Kolkka edusti Suomea sekä neljissä EM-kisojen että MM-kisojen karsinnoissa. Hän oli pitkään yksi Suomen avainpelaajista hyökkäyspäässä.


title: Saskatoon

text: Saskatoon on keskikokoinen kaupunki Saskatchewanin provinssissa Kanadassa, South Saskatchewan -joen varrella. 1970-luvun puolivälistä lähtien Saskatoon on ollut provinssin väkirikkain kaupunki.


title: Saskatoon

text: Kaupunki tunnetaan lempinimellä ”City of Bridges” eli "Siltojen kaupunki". Nimi Saskatoon on peräisin creen kielen sanasta "misāskwatōmin", joka tarkoittaa marjatuomipihlajan marjaa. Kaupungin nimi lyhennetään yleensä yksinkertaisesti ”S’toon”. Kaupunki sai lyhytaikaisen lempinimen ”Toontown” vuonna 1988, kun elokuva "Kuka viritti ansan, Roger Rabbit?" julkaistiin. Muita enemmän tai vähemmän mairittelevia lempinimiä ovat ”Saskabush” ja ”Preerioiden Pariisi”.


title: Saskatoon

text: Ensimmäinen pysyvä asutus Saskatoonin alueella perustettiin vuonna 1883, kun viinakauppaa pakoilevat torontolaiset metodistit päättivät perustaa alkoholittoman yhteisön nopeasti kasvavalle preeria-alueelle. Heidän "Temperance Colonization Society" -järjestönsä tutki alueen 1882, ja totesi alueen sopivaksi asutuspaikaksi. John Laken johtamat uudisraivaajat saapuivat nykyisen Saskatoonin alueelle rautateitse Ontariosta Saskatchewanin Moose Jaw’n kaupunkiin, josta matkan viimeinen osuus taitettiin hevosvankkureilla. Tuolloin rautatie ei vielä ollut valmistunut Saskatooniin saakka. Uudisasukasyhteisön perustamissuunnitelmat kuitenkin epäonnistuivat, sillä joukko ei kyennyt hankkimaan riittävän suurta yhtenäistä maa-alaa yhteisöään varten. Tästä huolimatta John Lakea pidetään Saskatoonin perustajana, ja hänen mukaansa on nimetty peruskoulu, puisto sekä kaksi katua.


title: Saskatoon

text: Vuonna 1888 avattiin kaupungin ensimmäinen koulu, Victoria School. Tämä koulurakennus, ”Little Stone Schoolhouse”, seisoo yhä Saskatchewanin yliopiston kampusalueella. Vuonna 1890 rautatieyhtiö Qu’Appelle, Long Lake & Saskatchewan Railwayn rata Saskatooniin valmistui. Rautatiesilta ylitti South Saskatchewan -joen ja aiheutti välittömästi rakentamisbuumin joen länsirannalla. Vuonna 1901 kaupungin väkiluku nousi 113:een. Tuolloin joen länsirannan yhteisö käytti omasta alueestaan nimeä "Saskatoon", joen itärannan alue tunnettiin nimellä "Nutana" ja Saskatoonin lounaispuolelle syntyi myös kolmas asutuskeskus, "Riversdale".


title: Saskatoon

text: Vuonna 1906 Saskatoonista tuli kaupunki jonka väkiluku oli 4 500. Lukuun sisältyvät myös Nutanan ja Riversdalen väkiluvut. 1956 nopeasti kasvavaan kaupunkiin liitettiin myös läheinen Sutherlandin kylä.


title: Saskatoon

text:
Tiedot vuodelta 2006, lähde: Canada 2006 Census.
Saskatoonia pidetään yhtenä maailman johtavista maatalousbioteknologian keskuksista. Pääosa tutkimustyöstä suoritetaan Innovation Place Research Parkissa sekä Saskatchewanin yliopistossa. Yliopistossa toimii myös atomienergian tutkimusyksikkö. Ruoanjalostus on yksi tärkeimmistä teollisuudenaloista.


title: Saskatoon

text: Maailman suurimman julkisesti uraania myyvän yhtiön "Camecon" sekä maailman suurimman kalilannoitteen (potaskan) tuottajayhtiön "PotashCorpin" päätoimitilat sijaitsevat Saskatoonissa. Lähes kaksi kolmasosaa maailman potaska- eli kaliumkarbonaattivarannoista sijaitsee Saskatoonin alueella.


title: Saskatoon

text: "Mitchell's Gourmet Foods", entinen "Intercontinental Packers", joka tuottaa "Olympic Fine Meats" -tavaramerkin alla ruokatuotteita, on Kanadan suurimpia lihanjalostusyhtiöitä, ja työllistää yli 1 400 saskatonilaista.


title: Saskatoon

text: 1970-luvun räjähdysmäisen kasvun jälkeen kaupungin väkiluvun kasvutahti pysähtyi, mutta 2000-luvulle tultaessa uusien rakennusten rakentaminen kiihtyi. Vuonna 2005 rakenteilla on neljä uutta suurta lähiökaupunginosaa.


title: Saskatoon

text: Saskatoon sijaitsee tasaisella preeriatasangolla, eikä sen lähettyvillä ole vuoristoja. Muutamia jokilaaksoja lukuun ottamatta kaupunki on rakennettu käytännössä tasamaalle. Kaupungin matalin kohta on joen pinta.


title: Saskatoon

text: Saskatoon sijaitsee kuivan ruohotasangon ilmastoalueella. Kesät ovat kuumia ja vähäsateisia, tosin alueella esiintyy kesäisin useita ukkosmyrskyjä ja talvisin lumimyrskyjä. Selkeästi eroteltavia vuodenaikoja on neljä. Lämpotilat vaihtelevat talvisista –40 °C pakkaslukemista kesän +40 °C helteisiin. Sadetta saadaan vähäisesti, vuotuinen sademäärä on 347.2 mm. Vähäisen sademäärän vuoksi Saskatoon on yksi Kanadan aurinkoisimpia kaupunkeja: aurinko paistaa kaupungissa keskimäärin 2 381 tuntia vuodessa.


title: Saskatoon

text: Saskatoonia sivuaa Yellowhead Highway joka kulkee Manitoban, Saskatchewanin, Albertan ja Brittiläisen Kolumbian halki. Provinssin maantiet 5, 7, 11, 12, 14, 41 ja 219 risteävät Saskatoonissa.


title: Saskatoon

text: Rautatieyhtiöt Canadian Pacific Railway ja Canadian National Railway hoitavat liikennettä Saskatooniin. Myös Kanadan valtiollisen matkustajajunayhtiön, VIA Railin, junat pysähtyvät Saskatoonin asemalla.


title: Saskatoon

text: Saskatoon International Airport (myös "John G. Diefenbaker International Airport") remontoitiin vuonna 2004, ja on nykyisin vuotusella 800 000 henkilön matkustajamäärällään provinssin suurin lentoasema. Saskatoonista on välilaskuttomia lentoyhteyksiä muihin Kanadan suurimpiin kaupunkeihin sekä Minneapolisin kaupunkiin Minnesotassa.


title: Saskatoon

text: Saskatoonin kehätien, "Circle Driven", rakennustyöt alkoivat 1960-luvun puolivälissä useiden vuosikymmenten jahkailun ja suunnittelun jälkeen. Vielä vuonna 2005 kehätiestä on valmistunut vain kolme neljäsosaa. Loppuosuuden suunnittelu on käynnissä, ja rakennustöiden odotetaan alkavan lähivuosina. Seuraavan 20 vuoden aikana provinssin hallinto on rakentamassa toisen kehätien kauemmas kaupungista kaupungin väkiluvun tasaisesti kasvaessa. Lähitulevaisuudessa myös maantie 7 siirretään uudelle linjaukselle.


title: Saskatoon

text: Saskatchewanin yliopiston (University of Saskatchewan) kampusalue sijaitsee South Saskatchewanjoen itärannalla, ja sen pinta-ala on 7,55 km². Kampusalueen rakennustyöt aloitettiin 1909, ja kaikki alkuperäiset kalkkikivirakennukset ovat yhä käytössä. Vuosittain yliopistossa opiskelee noin 19 000 opiskelijaa.


title: Saskatoon

text: Kaupungissa on myös 78 perusasteen koulua sekä 10 lukiota, joissa on yhteensä noin 37 000 opiskelijaa. Kaupungissa on kaksi koululautakuntaa: julkisten koulujen sekä katolilaisten koulujen koululautakunnat.Jääkiekon WHL-liigan joukkue Saskatoon Blades pelaa kotiottelunsa Credit Union Centressä (entisessä Saskatchewan Placessa).


title: Saskatoon

text: Enemmistö kaupungin asukkaista kannattaa Canadian Football Leaguessa pelaavaa Saskatchewan Roughriders -joukkuetta. Roughriders pelaa kotiottelunsa Reginassa, mutta joukkue on provinssin suosituin amerikkalaisen jalkapallon joukkue. Saskatoon Hilltops on nuorten jalkapallojoukkue, joka pelaa Canadian Junior Football Leaguessa ja järjestää kotiottelunsa Gordie Howe Bowlissa. Hilltops on voittanut 12 kansallista juniorimestaruutta.


title: Saskatoon

text: Western Major Baseball Leaguen joukkue Saskatoon Yellow Jackets -baseballjoukkue pelaa kotiottelunsa Cairns Fieldin kentällä.


title: Saskatoon

text: Yliopiston joukkue The University of Saskatchewan Huskies pelaa kotiottelunsa yliopiston kampusalueella. Yliopiston joukkueen käytössä on 3 000-paikkainen Griffiths Stadium, 700-paikkainen Rutherford Arena sekä uusi moderni Physical Activity Complex, joka avattiin elokuussa 2003.


title: Esiliiga

text: Esiliiga on Viron miesten jalkapallon toiseksi korkein sarjataso.


title: Esiliiga

text: Sarjassa pelaavat monet Viron suurseurojen kakkos- ja reservijoukkueet, jotka menestyvät hyvin, mutta eivät voi sääntöjen mukaan nousta samalle sarjatasolle edustusjoukkueensa kanssa.


title: Don’t Believe the Truth

text: Don’t Believe the Truth on brittiläisen rockyhtye Oasiksen kuudes studioalbumi, joka julkaistiin toukokuussa 2005. Albumin ovat tuottaneet Dave Sardy ja yhtyeen kitaristi Noel Gallagher. Albumia äänitettiin vuoden 2004 lokakuusta vuoden 2005 tammikuuhun. "Don’t Believe the Truth" on Oasiksen ensimmäinen albumi, jossa yhtyeen rumpalina toimii yhtyeestä eronneen Alan Whiten korvannut Zak Starkey.


title: Don’t Believe the Truth

text: "Don’t Believe the Truth" nousi kotimaassaan Britannian albumilistan ykköseksi myytyään julkaisuviikollaan lähes 238 000 kappaletta. Siitä tuli julkaisunsa myötä kaikkien aikojen 32. nopeiten myyty albumi Britanniassa. Listaykköseksi albumi nousi myös Irlannissa, Japanissa, Italiassa ja Argentiinassa. Yhdysvalloissa se ylsi Billboard 200 -albumilistalla korkeimmillaan 12. sijalle.


title: Don’t Believe the Truth

text: Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.


title: Theodor Herzl

text: Theodor Herzl (, ; 2. toukokuuta 1860 Pest – 3. heinäkuuta 1904 Reichenau an der Rax, Ala-Itävalta) oli itävalta-unkarilainen juutalainen toimittaja ja nykyaikaisen sionismin luoja. Hänen hepreankielinen nimensä oli "Binjamin Ze’ev".


title: Theodor Herzl

text: Theodor Herzl syntyi Pestissä Unkarissa saksankieliseen perheeseen, joka muutti Wieniin, kun hän oli 18-vuotias. Wienissä Herlz opiskeli lakia, mutta journalismi ja kirjallisuus kiinnosti enemmän. Hän oli "Neue Freie Pressenin" toimittajana Pariisissa ja matkusteli muun muassa Lontoossa ja Istanbulissa. Myöhemmin hän oli toimittajana Wienissä. Herzl ei nuoruudessaan välittänyt lainkaan juutalaisuudesta; hän ei osannut hepreaa eikä jiddišiä ja pukeutui kuin kuka tahansa keskieurooppalainen nuorimies. Lisäksi hän osti jouluisin joulukuusen eikä antanut ympärileikata poikaansa.


title: Theodor Herzl

text: Nuorena miehenä Herzl liittyi Burschenschaft-nimiseen järjestöön joka kannatti Saksan yhdistämistä. Järjestön motto oli: "Ehre, Freiheit, Vaterland" (suom. "Kunnia, Vapaus, Isänmaa"). Järjestö ei ollut aluksi juutalaisille vaarallinen.


title: Theodor Herzl

text: Ensimmäisen kerran Herzl kiinnostui juutalaisten asemasta vuonna 1881, jolloin hän kuuli Venäjän pogromista. Uutinen teki hänen mieleensä pysyvän vaikutuksen. Huhtikuussa 1896 Herzl julkaisi kirjan nimeltään "Der Judenstaat" (suom. "Juutalaisvaltio", 2010). Kirja toi Herzlille mainetta etenkin juutalaisissa piireissä. Herzlistä tuli sionismin suurimpia puolustajia. Suurin vaikuttaja oli Dreyfusin tapaus, jossa ranskalaisen kapteeni Alfred Dreyfusin väitettiin välittäneen saksalaisille sotasalaisuuksia. Dreyfus menetti kapteenin arvonsa, ja hänet tuomittiin sotaoikeudessa. Tärkeimpänä syynä Dreyfusin tuomioon olivat luultavasti hänen juutalais-elsassilaiset sukujuurensa. Sotaoikeudessa hänet tuomittiin osittain väärennettyjen todisteiden perusteella. Samalla voimakas antisemitismin aalto levittäytyi ympäri Eurooppaa. Dreyfusin tapaus levisi muun muassa Wieniin, ja itävaltalainen poliitikko Karl Lueger ylisti Dreyfusin kohtaloa ja antisemitismiä. Luegerin puheet ja vainot vuonna 1895 antoivat Herzlille käsityksen "juutalaisvaltion" perustamisesta ainoana mahdollisena aatteena antisemitismin välttämiseksi.


title: Theodor Herzl

text: Herzl kävi puhumassa juutalaisvaltion perustamisesta Euroopan juutalaisasukkaille muun muassa Istanbulissa, Sofiassa ja Lontoossa. Vuonna 1897 Herzl alkoi julkaista "Die Welt" -sanomalehteä Wienissä. Sen jälkeen hän suunnitteli Sionistista kongressia, joka pidettäisiin Baselissa. Hänet itsensä valittiin kongressin puheenjohtajaksi, ja 3. syyskuuta 1897 hän perusti Sionistisen Maailmanjärjestön, jonka puheenjohtajana hän toimi.


title: Theodor Herzl

text: Vuonna 1898 Herzl aloitti neuvottelut juutalaisvaltion perustamisesta. Hän otti osaa Haagin rauhankonferenssiin. Vuonna 1901 hän pyysi Turkin sulttaanilta alueita, mutta sulttaani ei suostunut antamaan Palestiinaa, jota Herzl tavoitteli. Vuosina 1902–03 hän kävi Britannian siirtomaaministeriössä hankkimassa apua. Englanti neuvotteli Egyptin kanssa siitä, saavatko sionistit perustaa Siinaille juutalaisvaltion. Egypti ei suostunut tähän, ja britit ehdottivat autonomista juutalaisvaltiota Britannian Itä-Afrikkaan. Samaan aikaan sionistit kääntyivät Venäjän puoleen. Herzl matkusti Pietariin, missä hän tapasi valtiovarainministeri Sergei Witten ja sisäministeri Vjatšeslav von Pleven. Myöhemmin Pleve ei suostunut antamaan maata Venäjältä. Kuudennessa sionistikongressissa Herzl otti esille brittien tarjouksen. Britannian tarjous hylättiin, ja sionistit alkoivat tavoitella valtiota Palestiinaan.


title: Theodor Herzl

text: Herzlin viimeinen kirjallinen työ, utopiaromaani "Altneuland" (suom. Vanha-Uusi Maa), käsittelee sionismia. Kirjan kirjoittaminen vei Herzliltä kolme vuotta. Kirja julkaistiin vuonna 1902 ja käännettiin samana vuonna hepreaksi nimellä "Tel-Aviv". Romaanin tapahtumat sijoittuvat vuoteen 1923.


title: Theodor Herzl

text: Romaania on arvosteltu monin tavoin. Kirjassaan Herzl luo kuvan juutalaisvaltiosta. Kirja ei oikeastaan ole romaani, vaikka sen muoto sellainen onkin, vaan paremminkin ennustus siitä, mitä voi tapahtua yhden sukupolven kuluttua. Herzl kuvasi juutalaisvaltiota, jossa moderni juutalainen kulttuuri yhdistyisi parhaimman eurooppalaisen perinnön kanssa. Sitten Rauhan palatsi rakennettaisiin Jerusalemiin. Hän ei kuvitellut juutalaisasukkaiden valtiota uskonnolliseksi, mutta siitä huolimatta kansa kuitenkin kunnioittaisi uskontoa. Valtio olisi monikielinen, ja heprea olisi yksi kieli muiden joukossa. Herzl ei osannut ennustaa ristiriitoja juutalaisten ja arabien välillä. "Altneuland"-kirjan hahmo Rašid Bai, joka on paitsi arabi myös yksi ”Uuden Yhteisön” johtajista, on kirjassa hyvin kiitollinen juutalaisille naapureilleen näiden avusta Palestiinan taloudellisen tilan parantamiseksi. Juutalaisen kulttuurin uudelleentulemisen kannattajat, kuten Ahad Ha’am, suhtautuivat Altneulandiin kriittisesti.


title: Theodor Herzl

text: Tel Avivin kaupunki on saanut nimensä Altneulandin hepreankielisen käännöksen nimestä, joka puolestaan on peräisin Hesekielin kirjan jakeesta 3:15 (siellä ”Tell-Aabib”). "Tel" tarkoittaa kukkulaa, joka on tuhansien vuosien aikana muodostunut kerrostumalla päällekkäin rakennettujen kaupunkien raunioista. "Aviv" tarkoittaa suomeksi kevättä. Tel Avivin kaupungista on sittemmin tullut Israelin toiseksi suurin kaupunki. Tel Avivin lähellä on Herzlian kaupunki, joka on nimetty Theodor Herzlin mukaan.


title: Theodor Herzl

text: Herzl kuoli sydänkohtaukseen 44-vuotiaana Wienissä vuonna 1904. Herzlin toive juutalaisvaltion perustamisesta toteutui lähes puoli vuosisataa hänen kuolemansa jälkeen, kun Israelin valtio perustettiin vuonna 1948. Vuotta myöhemmin Herzl sai viimeisen lepopaikkansa Jerusalemista Herzl-vuorelta, minne on haudattu myös muita Israelin merkkihenkilöitä, kuten Jitzhak Rabin ja Golda Meir. Herzlin kahden lapsen ruumiit on haudattu isänsä viereen.


title: Saksalaiset

text: Saksalaiset () ovat germaanista kieltä puhuva kansa, jonka kooksi lasketaan määritelmästä riippuen noin .


title: Saksalaiset

text: Saksalaisuus muodostuu ensisijaisesti saksankielisyydestä ja Saksan liittotasavaltaan kohdistuvasta samastumisesta. Saksan liittotasavallan ulkopuolella elää saksankielisiä tai saksalaistaustaisia ihmisiä, jotka joskus samaistuvat saksalaisiin. Saksankieliset ovat enemmistönä myös Itävallassa, Sveitsissä ja niiden välissä sijaitsevassa Liechtensteinissä. Saksankielisiä vähemmistöjä on myös Etelä-Tanskassa, Italiaan kuuluvassa Etelä-Tirolissa sekä itäisessä Belgiassa.


title: Saksalaiset

text: Saksankieliset väestöt elivät keskiajalta lähtien monien eri kokoisten valtioiden alueelle hajautuneina. Kulttuuri- ja murre-erot olivat ja ovat yhä suuret. Saksalaisten keskuudessa kulkee myös katolisten ja protestanttien uskontoraja. Hansan ja muun kaupan myötä saksankielinen asutus levisi Itämeren rannikoille (baltiansaksalaiset). Eri puolilla Keski-Eurooppaa kaupunkien kauppiaat olivat saksankielisiä. Esimerkiksi Transilvaniaan muutti merkittävä määrä saksalaisia. Suuri määrä saksalaisia siirtyi myös viljelemään maata Venäjälle saksalaissyntyisen keisarinna Katariina Suuren pyynnöstä. Heidän jälkeläisiään kutsutaan Volgan saksalaisiksi (saks. Wolgadeutsche).


title: Saksalaiset

text: Kun saksalainen nationalismi voimistui 1800-luvulla, esiintyi ristiriitaisia näkemyksiä siitä, mitä ihmisryhmiä saksalaiset-käsitteen alle voitaisiin sulkea. Jotkut esimerkiksi lukivat saksalaisten joukkoon hollantilaiset, koska näiden puhuma kieli oli lähellä saksaa. Vuonna 1871 perustettu Saksan keisarikunta miellettiin saksalaiseksi kansallisvaltioksi. Keisarillisen Saksan ja sitä seuranneiden saksalaisten kansallisvaltioiden ulkopuolelle on kuitenkin jäänyt merkittäviä saksankielisiä tai saksalaistaustaisia ihmisryhmiä.


title: Saksalaiset

text: Osa näistä ryhmistä pitää tai on pitänyt itseään saksalaisina. Euroopan alueella tällaisista ryhmistä suurin ovat itävaltalaiset. Itävaltalaisen identiteetin suhde saksalaisiin kansallisvaltioihin on vaihdellut. Ennen toista maailmansotaa suurin osa itävaltalaisista katsoi olevansa saksalaisia, mutta Itävallan perustamisen yhteydessä sitä kiellettiin liittymästä Saksaan. Natsi-Saksan Itävallan-liittämisen ja hävityn sodan jälkeen tilanne kuitenkin muuttui, ja itävaltalaiset alkoivat kokea enemmissä määrin olevansa oma erillinen kansansa. Sveitsin saksalaiset ja saksaa puhuvat ihmiset kokevat muodostavansa oman, saksankielisen ominaiskulttuurinsa. Alsacen ja Lorrainen (saks. Elsass) ja "Lothringen") saksankielisen väestön edustajat ovat identiteetiltään olleet usein pikemminkin ranskalaisia kuin saksalaisia.


title: Saksalaiset

text: Edellä mainittujen ohella monissa muissakin valtioissa on asunut ja asuu ihmisiä, joiden juuret ovat saksankielisten ihmisten historiallisissa muuttoliikkeissä, ja joiden keskuudessa saksan kieli on saattanut säilyä näihin päiviin saakka. Esimerkiksi Baltiaan ja moniin Itä-Euroopan maihin syntyi saksalaista asutusta jo keskiajalla.


title: Ranskan Louisiana

text: Ranskan Louisiana () on eurooppalaisten Pohjois-Amerikan valloitukseen liittyvä termi. Ranskalla oli muiden eurooppalaisten merivaltojen ohella huomattavat suunnitelmat lännen siirtomaan varalle. Louisiana, joka oli merkittävästi nykyistä Yhdysvaltojen Louisianan osavaltiota laajempi, kuului osana suureen "la Nouvelle France" (Uusi Ranska) -nimiseen alueeseen. Muut osat olivat Kanadassa (St Lawrencejoen laakso), Acadia (Nykyisen Quebecin ja Uuden Englannin rannikko), Hudsoninlahti ja Terre Neuve (Newfoundland).


title: Ranskan Louisiana

text: Louisiana kuului löyhästi Ranskalle jo 1500-luvulta, jolloin ensimmäiset tutkimusretkeilijät ja turkiskauppiaat saapuivat Suurille järville ja Mississippijoelle. Ranskalaiset kävivät kauppaa intiaanien kanssa. Kuuluisimpia ranskalaisia Louisianan alueen tutkijoita olivat Louis Joliet, Jacques Marquette, Sieur de La Salle ja Pierre Laclède. Hallintokaupunkina oli Nouvelle-Orléans.


title: Ranskan Louisiana

text: Suurimmillaan 1700-luvun alussa alue käsitti koko keskisen Pohjois-Amerikan alangon Appalakeilta Kalliovuorille. Seitsenvuotisen sodan päätteeksi 1763 Ranska luovutti Mississipin itäpuolisen osan Englannille, länsipuoli jäi epäselvästi Ranskan ja Espanjan sekahallintoon. Napoleon Bonaparten aikana 1801 Ranska sai länsipuolisen Louisianan nimellisesti kokonaan ja myi sen 1803 Thomas Jeffersonin johtamille Yhdysvalloille. Kauppasumma oli 80 miljoonaa Ranskan frangia eli 15 miljoonaa Yhdysvaltojen dollaria.


title: Ranskan Louisiana

text:
Louisianan osavaltio perustettiin 1812, loppu alue muodosti aluksi Missourin territorion.
Territorioon kuuluivat kokonaan Arkansasin, Missourin, Iowan, Oklahoman ja Kansasin nykyiset osavaltiot sekä osittain Minnesotan, Etelä-Dakotan, Pohjois-Dakotan, Montana, Wyomingn ja Coloradon osavaltiot ja pieniä osia Texasista.
Saint Louisin maailmannäyttely 1904, nimeltään Louisiana Purchase Expedition, oli omistettu tälle sata vuotta vanhalle kaupalle.


title: Alexei Eremenko (vanhempi)

text: Alexei Eremenko Senior (, s. 17. tammikuuta 1964 Novotšerkassk, Venäjän SFNT, Neuvostoliitto) on venäläissyntyinen jalkapalloilija ja jalkapallovalmentaja, joka on ollut Suomen kansalainen vuodesta 2003. Toukokuusta 2018 lähtien hän on valmentanut Veikkausliiga-joukkue SJK:ta.


title: Alexei Eremenko (vanhempi)

text: Keskikentällä pelannut Eremenko teki mittavan uran Veikkausliigassa, ja häntä pidetään yhtenä sarjan kaikkien aikojen parhaista pelaajista. Hänet valittiin Veikkausliigan legendaksi ensimmäisten joukossa vuonna 2007. Jaro on jäädyttänyt Eremenkon numeron 14.


title: Alexei Eremenko (vanhempi)

text: Eremenkon pojat Alexei Junior, Roman ja Sergei ovat ammattilaispelaajia.


title: Alexei Eremenko (vanhempi)

text: Neuvostoliitossa Eremenko edusti pääsarjatasolla rostovilaista SKA:ta sekä moskovalaisia Spartakia, Torpedoa ja Dynamoa. Hän kuului Neuvostoliiton-mestaruuden vuonna 1987 voittaneeseen Spartakin joukkueeseen. Hän pelasi myös 12 poikien maaottelua Neuvostoliiton joukkueissa ja saavutti EM-pronssia Suomessa vuonna 1982 järjestetyissä alle 18-vuotiaiden kilpailuissa.


title: Alexei Eremenko (vanhempi)

text: Eremenko perheineen muutti Suomen Pietarsaareen kesällä 1990. Hän teki sopimuksen paikallisen liigaseuran Jaron kanssa, mutta pelasi ensimmäisen kauden vuokralla 2. divisioonan Oulun Luistinseurassa, sillä Jaron kolmen pelaajan ulkomaalaiskiintiö oli täynnä. Jarossa hän pääsi pelaamaan seuraavana kautena 1991. Hän hallitsi keskikenttää ja vei joukkueensa Suomen cupin loppuotteluun vuonna 1992. Hänet valittiin Veikkausliigan parhaaksi pelaajaksi kaudella 1997. Suomen-vuosien lomassa Eremenko edusti kaudella 1995–1996 kreikkalaista Athinaikosia ja kaudella 1998 norjalaista Tromsøä.


title: Alexei Eremenko (vanhempi)

text: Kaudeksi 1999 Eremenko siirtyi Helsingin Jalkapalloklubiin, jossa hän saavutti kaksi Suomen-mestaruutta ja kaksi Suomen cupin voittoa. Vuonna 2003 Eremenko palasi jälleen Jaroon, jota hän edusti kaksi ja puoli kautta ennen pääsarjauransa päättämistä. Eremenkolle kertyi Suomessa 360 pääsarjaottelua, joissa hän teki 64 maalia.


title: Alexei Eremenko (vanhempi)

text: Valmennusuransa Eremenko aloitti Kakkosessa pelanneen JBK:n pelaajavalmentajana. Pietarsaaren kakkosseurassa hän kunnostautui erityisesti nuorten pelaajien kasvattajana.


title: Alexei Eremenko (vanhempi)

text: Elokuussa 2009 Eremenko allekirjoitti Jaron kanssa kolmivuotisen valmentajasopimuksen, jonka oli määrä astua voimaan vuoden 2010 alussa. Mika Laurikaisen erottamisen myötä hän kuitenkin aloitti valmentajana jo elokuussa 2009.


title: Alexei Eremenko (vanhempi)

text:
Eremenkon johdolla Jaro pelasi loistavan kauden 2010 ollen Veikkausliigassa viides. Sijoitus oli seuran paras 14 vuoteen. Debyyttikautensa jälkeen Eremenko ei onnistunut johdattamaan Jaroa vastaavan menestykseen, vaan seura taisteli Veikkausliigassa häntäpään sijoituksista. Kaudella 2015 Jaron 14 kautta kestänyt Veikkausliigataival päättyi putoamiseen.
Joulukuussa 2015 kerrottiin, että Eremenkosta tulee Suomen alle 18-vuotiaiden maajoukkueen päävalmentaja vuoden 2016 kattavalla sopimuksella. Hän jatkoi myös Ykköseen pudonneen Jaron päävalmentajana, kunnes sai kesäkuussa 2016 potkut joukkueen huonon menestyksen vuoksi.


title: Alexei Eremenko (vanhempi)

text: Eremenko valmensi kazaktanilaista FK Šahtjor Karagandaa kesästä 2016 alkukesään 2017, mutta sai potkut joukkueen huonon menestyksen vuoksi. Tämän jälkeen hän valmensi armenialaista FC Pyunik Jerevania, mutta sai sieltäkin potkut loka-marraskuun vaihteessa niinikään heikon menestyksen vuoksi. FC Pyunik Jerevan oli erottamisen aikaan kuuden joukkueen liigassa toiseksi viimeisenä ja kyennyt voittamaan vain yhden ottelun.


title: Alexei Eremenko (vanhempi)

text: Toukokuun lopussa 2018 Eremenkosta tuli SJK:n päävalmentaja. Hän on seinäjokisen seuran viides päävalmentaja vuonna 2017 erotetun Simo Valakarin jälkeen.


title: Panathinaikos

text: Panathinaikos Athlitikos Omilos () on ateenalainen urheiluseura. Panathinaikosilla on kaikkiaan 20 jaostoa eri lajeissa. Seuran tunnus on vihreä kolmiapila.


title: Panathinaikos

text: Panathinaikosin perusti Georgios Kalafatis vuonna 1908, kun hän yhdessä 40 muun urheilijan kanssa erosi Panellinios Gymnastikos Syllogos -seurasta, koska seura ei suostunut perustamaan jalkapallojoukkuetta. Alun perin ainoa laji olikin jalkapallo, kunnes 1919 perustettiin jaostot lento- ja koripallolle sekä yleisurheilulle, ja vuosi vuodelta mukaan on tullut uusia lajeja. Eri lajeissa seura on voittanut kaikkiaan 487 mestaruutta.


title: Oimjakon

text: Oimjakon (, ) on maalaiskunta ja sen keskuskylä Sahan tasavallan Oimjakonin piirissä Venäjällä. Se sijaitsee Indigirkajoen varrella noin 640 kilometriä tasavallan pääkaupungista Jakutskista itään. Kunnassa on 640 asukasta (vuonna 2015). Oimjakon on tiettävästi maapallon kylmin paikka, jossa on asutusta.


title: Oimjakon

text: Oimjakonin maalaiskunnan pinta-ala on 5 676,12 neliökilometriä. Sen virallinen nimi on "Oimjakon – Poljus Holoda" (”Oimjakonin kylmyysnapa”), aikaisemmin "Borogonski pervyi nasleg" (”Borogonin ensimmäinen nasleg”). Kunta rajoittuu pohjoisessa Terjutin, idässä Borogonin toiseen ja etelässä Jutšjugein naslegiin sekä lännessä Tompon piiriin.


title: Oimjakon

text: Kylä sijaitsee ikiroutavyöhykkeellä. Kesäisin routa sulaa 1,5–3 metrin syvyydeltä. Jokilaakson pinnanmuodostusta leimaavat matalat kummut ja painaumat. Sen yläpuolella on pieniä järviä. Metsät ovat harvaan kasvavaa lehtikuusta ja paikoitellen lehtimetsää tai pensassembraa.


title: Oimjakon

text: Keskuskylän lisäksi kuntaan kuuluvat lähellä sijaitsevat Hara-Tumulin ja Bereg-Jurdjan kylät sekä autioksi jäänyt Tjumsjun kylä.


title: Oimjakon

text: Pohjoisen pallonpuoliskon epävirallisena pakkasennätyksenä pidetty -79,1 °C:n lämpötila on kirjattu Oimjakoniin 26. tammikuuta 1926. Sen mukaan pohjoisen pallonpuoliskon kylmyysnapa sijaitsisi Oimjakonissa. Lukema ei kuitenkaan perustunut suoraan mittaukseen, vaan ekstrapolointiin, eikä siksi ole kiistaton. Varsinaiseen mittaukseen perustuva lukema läheisestä Tomtorin kylästä vuodelta 1933 on -67,7 °C.


title: Oimjakon

text: 1600-luvulla venäläiset nimittivät Oimjakoniksi Indigirkajoen koko yläjuoksua. Myöhemmin nimitys vakiintui tarkoittamaan Kjujentejoen suun yläpuolella olevaa osuutta. Kiinteä asutus keskittyi Oimjakonin kylään ja Tomtorin seudulle. 1800-luvun lopulla Oimjakoniin rakennettiin kirkko ja vuonna 1931 avattiin koulu. Vuosina 1935–1954 kylä oli Oimjakonin piirin keskus.


title: Oimjakon

text:
Oimjakonista on huonokuntoinen tieyhteys vanhalle Kolyman valtatielle Tomtoriin (40 kilometriä). Etäisyys Ust-Neran piirikeskukseen on 475 kilometriä. Kesäisin liikenneväylänä toimii myös Indigirkajoki. Kylän länsipuolella on käytöstä poistettu lentokoneiden kiitorata.
Paikallisia elinkeinoja ovat karjan-, hevosten- ja poronhoito sekä metsästys. Valtaosa työvoimasta työskentelee erilaisissa palveluissa, joihin kuuluvat lastentarha, keskikoulu asuntoloineen, kulttuuritalo ja kirjasto, poliklinikka, kauppa, posti ja leipomo.


title: Oimjakon

text: Keväisin sulamisvesillä täyttyvä rotko jakaa Oimjakonin kahteen osaan. Palvelut ja kunnalliset asuintalot sijaitsevat etupäässä rotkon eteläpuolella. Pohjoisosa rajoittuu Indigirkajokeen. Asuntokanta koostuu pääosin yksityisomistuksessa olevista puisista pari- ja omakotitaloista. Julkisia rakennuksia palvelee kaksi kivihiilellä toimivaa lämpökattilaa. Asuintalot lämpenevät puilla. Juomavesi joudutaan tuomaan muualta, eikä viemäröintiä ole. Sähkö tuotetaan paikallisessa sähkölaitoksessa.


title: Oimjakon

text: Oimjakonin matkailupotentiaali perustuu sen luonnonolosuhteisiin, kulttuuriperintöön ja metsästysmahdollisuuksiin. Kylässä käy vuosittain yhä enemmän venäläisiä ja ulkomaalaisia matkailijoita, vaikka siellä ei ole varsinaisia matkailupalveluja. Matkailijat majoittuvat perheisiin, mikä tuo niille lisätuloja.


title: Kuurosokeus

text: Kuurosokeus on moniaistivamma. Kuurosokealla on sekä vakava-asteinen näkö- että kuulovaurio. Kuurosokea henkilö ei silti välttämättä ole täysin kuuro ja sokea, vaan hänellä voi olla toiminnallisia jäänteitä toisessa tai molemmissa aisteissa. Kuurosokeuden määritelmän mukaan kuurosokeus aiheuttaa huomattavia ongelmia kommunikoinnissa, ympäristöön orientoitumisessa ja tiedon saannissa. Alan pohjoismaiset järjestöt ovat julkaisseet yhteisen pohjoismaisen kuurosokeuden määritelmän.


title: Kuurosokeus

text:
Kuurosokeiden tavat kommunikoida vaihtelevat. Jos henkilöllä on näön tai kuulon jäänteitä, hän sattaa käyttää joko puhuttua kieltä tai olla kaksikielinen ja käyttää silloin sekä puhuttua kieltä että viittomakieltä. Täysin kuurosokea käyttää näistä kielistä taktiileja kommunikaatiomenetelmiä. Näitä ovat esim. puhuttujen kielten pistekirjoitusmuoto, isoaakkosten kirjoittaminen käteen tai sormiaakkostaminen käteen sekä viitottujen kielten kädestä käteen viittominen.
Arviot kuurosokeiden lukumäärästä ovat vaihtelevia. Erään tiedon mukaan kolme 100 000:sta syntyvästä lapsesta on vaikea-asteisesti kuulo- ja näkövammaisia. Arvioiden vaihtelevuutta selittävät muun muassa epäselvyydet kuurosokeuden määritelmässä. Myöskään suomalaisten kuurosokeiden määrästä ei ole varmaa tietoa. Suomen Kuurosokeat ry:n palveluja käyttää noin 800 kuurosokeaa. Vuonna 1996 Suomen Kuurosokeisiin kuului 700 kuurosokeaa henkilöä, joista suunnilleen sata oli alle 18-vuotiaita.


title: Kuurosokeus

text: Kuurosokeudesta Suomessa tehtiin ensimmäinen kartoitus vuonna 1960. Silloin kuurosokeina pidettiin ainoastaan 46 ihmistä. Tieto kuurosokeudesta erillisenä vammanaan alkoi levitä Suomessa samoihin aikoihin, ja Näkövammaisten Keskusliitto sai kuurosokeiden kuntoutusta suunnittelevan huoltosihteerin toimen jo vuonna 1969. Kuurosokeille perustettiin vuonna 1971 oma järjestönsä, Suomen Kuurosokeat ry.


title: Kuurosokeus

text: Britanniassa on arvioitu olevan noin 24 000 kuurosokeaa. Määrä saattaa olla myös suurempi, kuurosokeiden Sense-järjestön mukaan peräti 250 000. Yhdysvalloissa puolestaan on arvioitu olevan 11 000 kuurosokeaa alle 21-vuotiasta henkilöä, mutta kokonaismäärästä ei ole luotettavaa tietoa.


title: Kuurosokeus

text: Kuurosokeus voi olla perinnöllistä, muun sairauden aiheuttamaa, tapaturmaisesti aiheutunutta tai ikääntymisestä johtuvaa. Vammautumiselle tunnetaan monia erilaisia syitä. Yleisimpiä kuurosokeutumista aiheuttavia sairauksia on peittyvästi perinnöllinen etenevä sairaus Usherin oireyhtymä.


title: Kuurosokeus

text: Osa syntyy kuurosokeina. Toiset ovat syntyessään joko vaikeasti kuulo- tai näkövammaisia, ja toinen aisti vammautuu myöhemmällä iällä. Kuurosokeat voidaan karkeasti jakaa synnynnäisesti kuurosokeisiin ja kuurosokeutuneisiin.


title: Kuurosokeus

text: Aikaisemmin varsin tavallinen synnynnäisen kuurosokeuden aiheuttaja on ollut vihurirokkovirus. Äidin raskauden aikana kärsimä vihurirokko voi vahingoittaa sikiötä, jolloin lapsella sanotaan olevan synnynnäinen vihurirokko-oireyhtymä. Rokotusohjelman ansiosta vihurirokko-oireyhtymä on kuitenkin nykyisin käynyt varsin harvinaiseksi.


title: Kuurosokeus

text: Nykyisin synnynnäisen kuurosokeuden tavallisimpia aiheuttajia ovat erilaiset harvinaiset oireyhtymät. Niiden vaikutukset eivät välttämättä rajoitu kuulonäkövammaan, vaan ne voivat vaikuttaa muihinkin elimiin. Yksi mahdollinen syy on vuonna 1977 kuvattu monimuotoinen CHARGE-oireyhtymä. CHARGE-syndroomaisista arviolta 75 prosenttia on näkövammaisia ja 92 prosenttia kuulovammaisia. Siksi on yleistä, että CHARGEen sairastunut kärsii molempien aistien vajavuudesta. CHARGE on kuitenkin harvinainen sairaus, josta kärsii arviolta yksi 12 000:sta elävänä syntyneestä lapsesta.


title: Kuurosokeus

text: Muita syitä, jotka saattavat aiheuttaa lapsen syntymisen kuurosokeana, ovat esimerkiksi raskauden aikaiset häiriöt, äidin jatkuva alkoholin ja huumausaineiden käyttö tai tietyt trisomiat, kuten Pataun oireyhtymä, tai Edwardsin oireyhtymä). Myös muita synnynnäistä kuurosokeutta aiheuttavia harvinaisia oireyhtymiä tunnetaan. Näitä on muun muassa varhaiseen kuolemaan johtava Artsin oireyhtymä, joka kuvattiin vasta vuonna 1993. Arts aiheuttaa myös ataksian sekä sen lisäksi joskus neliraajahalvauksen, infektioalttiuden ja henkisen kehitysvammaisuuden. Jotkut lapset syntyvät elävinä anenkefalian kanssa (aivot puuttuvat tai ovat erittäin vajavaisesti kehittyneet), jolloin kuulo- ja näköaisteja ei luonnollisesti ole. Hermostoputken sulkeutumishäiriön aiheuttama anenkefalia johtaa tavallisesti kuolemaan pian syntymän jälkeen.


title: Kuurosokeus

text: Synnynnäisesti kuurosokeilla esiintyy tavanomaista enemmän myös muita neurologisia poikkeavuuksia. Lisävammoja ilmenee varsinkin, jos vammautuminen tapahtuu ennen syntymää. Monesti synnynnäisesti kuurosokeilla on lisänä erityisvaikeuksia persoonallisuuden kehityksessä ja käyttäytymisessä. Synnynnäinen kuurosokeus haittaa merkittävästi kommunikointikykyjen ja sosiaalisuuden kehitystä. Noin 90 prosentilla synnynnäisistä kuurosokeista arvioidaan olevan yhdistelmävamman lisäksi jonkinlaisia aivovaurioita.


title: Kuurosokeus

text: Kuurosokeilla nuorilla esiintyy huomattavan runsaasti kliinistä masennusta ja itsetuhoajatuksia. Carvill havaitsi tutkimuksessaan vuonna 2001 kuurosokeiden taipumuksen vahingoittaa itseään.


title: Kuurosokeus

text:
Yleisin kuurosokeutta aiheuttava sairaus on Usherin syndrooma. Se on peittyvästi periytyvä synnynnäinen oireyhtymä, jonka lapsi saa, jos molemmat vanhemmat kantavat sitä aiheuttavaa samaa geeniä. Usherin syndrooma jaetaan kolmeen eri Usher-tyyppiin I, II ja III, joista kaikille on ominaista vamma sekä näössä että kuulossa. Jos kuulonäkövamma kehittyy hitaasti, henkilö saattaa tottua aistiensa heikkenemiseen eikä edes huomaa vammaansa.
Verkkokalvorappeuma on II- ja III-tyypeissä monesti hitaammin etenevä kuin I-tyypin potilailla. Usher III:n esiintyvyys on poikkeuksellisen suuri Suomessa. Siksi sen katsotaan yleisesti kuuluvan suomalaiseen tautiperintöön.


title: Kuurosokeus

text: On myös muita kuulo- ja näkövammaisuutta aiheuttavia harvinaisia oireyhtymiä, kuten munuaisvaurion ja kaksoisaistivammautumisen aiheuttava Alportin oireyhtymä sekä etenevä Alströmin oireyhtymä. Alströmin oireyhtymästä kärsiviä tunnetaan maailmalla ainoastaan muutama sata.


title: Kuurosokeus

text: On harvinaista, mutta ei tavatonta, että aivokuumeen tai aivokalvontulehduksen kaltaiset vakavat lapsuusiän infektiot johtavat kuulonäkövammaan. Näin kävi esimerkiksi Helen Kellerin tapauksessa. Aiemmin myös isorokko on ollut varhaisen kuurosokeutumisen syy.


title: Kuurosokeus

text: Myös tapaturman pään alueelle aiheuttamat vammat saattavat vaurioittaa kuuloa ja näköä. Silmät ja korvat voivat pysyä täysin vahingoittumattomina, mutta aivojen vaurioituminen estää niiden kautta tulevan informaation käsittelemisen. Koska voimakas isku korvaan tai silmään saattaa aiheuttaa elimen pysyvän vammautumisen, ennestään kuulo- tai näkövammainen ihminen voi sen seurauksena kuurosokeutua.


title: Kuurosokeus

text: Aistit heikentyvät myös ihmisen ikääntyessä, joillakin niin paljon, että vamma alkaa haitata vanhuksen jokapäiväistä elämää. Erään arvion mukaan 5 000 suomalaista vanhusta on luokiteltavissa kuulonäkövammaisiksi. Tutkimusten mukaan ikääntymisprosessi on erittäin yleinen, todennäköisesti yleisin kuulonäkövammautumisen syy: muun muassa Britanniassa, Alankomaissa ja Tanskassa suurin osa kuurosokeista on vanhuksia. Vanhuuden kaksoisaistivammaiset ovat kuurosokeiden joukossa suuri ryhmä, jonka ongelmiin ja tarpeisiin on kuitenkin alettu keskittyä vasta viime vuosina.


title: Kuurosokeus

text: Refsumin tauti voi johtaa kuurosokeuteen myöhemmälläkin iällä, samoin kuin Norrien tauti, jossa sokeus ilmenee varhain ja kuulovammautuminen yhdellä kolmesta potilaasta myöhemmässä elämän vaiheessa. Lisäksi kuulo- ja näkövammat ovat varsin tavallisia Down-henkilöillä. Kuurosokeutumista voivat aiheuttaa myös pään alueen kasvaimet ja keskushermoston vaurioituminen huumausaineiden väärinkäytön seurauksena. Joskus diabetes rappeuttaa aistinjärjestelmiä niin, että seurauksena on kaksoisaistivamma. Valmiiksi kuulo- tai näkövammaiselle mikä tahansa aistivamman syy (melu, kaihi, jokisokeus, sisäkorvaan leviävä aivokalvontulehdus, monet silmä- ja korvavauriot jne.) aiheuttaa kuurosokeutumisen riskin.


title: Kuurosokeus

text: Lääketiede tuntee muutaman tapauksen, jossa henkilö on teeskennellyt kuurosokeutensa tai aiheuttanut sen tarkoituksellisesti. Tällaista käytöstä saattaa kuulua Münchhausenin oireyhtymään, josta kärsivän keskeiset tavoitteet ovat hoidon, sympatian ja huomion saaminen muilta.


title: Kuurosokeus

text: Kuulonäkövamma saatetaan jakaa neljään ryhmään:Harvat kuurosokeat ovat täydellisen kuuroja ja sokeita. Kansainvälisten tutkimusten perusteella he muodostavat synnynnäisesti kuurosokeista noin kymmenisen prosenttia, mahdollisesti tätäkin vähemmän. Täysin kuurosokeilla ainoa kommunikaatiokeino on kosketuksen kautta tapahtuva kommunikointi. Heidän arjesta selviytymisensä kannalta avustajan läsnäolo tarvittaessa on erittäin tärkeää.


title: Kuurosokeus

text: Noin joka kolmas syntymästään kuurosokea on täysin sokea. Suurimmalla osalla näistä on jäljellä kuuloaistin toimintoja. Jotkut saattavat olla myös syntyessään kuuroja.


title: Kuurosokeus

text: Toinen kuurosokeiden jaottelutapa:


title: Kuurosokeus

text: Tämänkaltaisessa ryhmittelyssä huomattavia eroja ilmenee juuri kuulonäkövammaisen kommunikaatiomenetelmissä.


title: Kuurosokeus

text: Kuurosokeilla on lukuisia kommunikaatiomenetelmiä, jotka riippuvat aistivammojen vaikeusasteesta. Jos sekä näön että kuulon jäänteitä on jäljellä, kosketuksen kanssa voidaan käyttää sekaisin kuulo- ja näköaistilla vastaanotettavia menetelmiä. Viestien tuottamiseen ja vastaanottamiseen saatetaan jopa käyttää eri menetelmiä: jos henkilö on oppinut kielen ennen kuulon menetystä, hän saattaa itse puhua, mutta ottaa viestejä vastaan viittomina.


title: Kuurosokeus

text: Kuulo- ja näkövamman asteesta riippuen käytettäviä kommunikaatiomenetelmiä voivat olla muun muassa viitottu puhe, puhe ja kuulolaite, huulioluku, sormiaakkoset ja pistekirjoitus. Kosketuksella on aina olennainen merkitys kuurosokean henkilön kommunikaatiossa. Ympäristön visuaalista tietoa saatetaan antaa kuurosokealle myös "piirtämällä" käsin tämän keholle.


title: Kuurosokeus

text: Kuurosokealle voi toki myös puhua, jos hänellä on käytössään kuulon apuvälineitä. Tällöin puhujan on hyvä käyttää rauhallista ja selkeää puherytmiä, kuulijalle sopivaa äänen voimakkuutta sekä normaalia, selkeää huuliota. Taustahäly saattaa vaikeuttaa kuulokojeilla kuulemista. Silloin vuorovaikutuksen tueksi on hyvä käyttää myös näköön tai kosketukseen perustuvia kommunikaatiomenetelmiä.


title: Kuurosokeus

text: Näköaistilla vastaanotettavia menetelmiä ovat huuliltaluku, viittomakieli ja viitottu puhe. Vaikean näkövamman vuoksi on tärkeää viittoa rajoittuneeseen näkökenttään tai lähelle. Jos huuliltaluku on mahdollista, sitä voidaan tukea käyttämällä lisänä sormiaakkosia. Viestit voidaan vastaanottaa myös kirjoitettuina. Kuurosokea voi käyttää myös Louis Braillen pistekirjoitusta.


title: Kuurosokeus

text:
Mikäli toiminnallista näköä ei ole riittävästi, kuurosokea saattaa yhä käyttää taktiilia eli kädestä käteen viittomista. Taktiili viittominen ja sen ymmärtäminen saattavat kuitenkin tuottaa niihin tottumattomalle vaikeuksia, jolloin väärinkäsitykset ovat mahdollisia. Taktiilissa viittomisessa hyödynnetään tunto- ja liikeaisteja. Taktiiliin viittomiseen on erilaisia menetelmiä, joista eräs on yksinkertaisesti manuaalinen aakkosto. Sanat voidaan kirjoittaa tikkukirjaimilla tai sormittaa kuurosokean kämmeneen kirjain kerrallaan. Kielellistä tietoa voidaan tukea keholle tehtävillä sosiaalisilla pikaviesteillä.
Lisäksi kuurosokea voi vastaanottaa tietoa tutkimalla itse eri kohteita tuntoaistin avulla.


title: Kuurosokeus

text: Taktiilin viittomisen rinnalle on kehitetty toisinaan käytetty tadoma. Se on käytännössä "taktiilia huuliltalukua", jossa kuurosokea henkilö asettaa kätensä puhujan huulille tai kurkulle "lukeakseen" asian.


title: Kuurosokeus

text: Kuurosokeat voivat käyttää monenlaisia apuvälineitä sekä näkemiseen että kuulemiseen.


title: Kuurosokeus

text: Valkoinen keppi on monelle kuurosokealle tärkeä apuväline. Toisinaan kuurosokeus saatetaan ilmoittaa punaisella lisävärillä. Muun muassa Englannissa kuurosokeat tunnistaa punavalkoraidallisesta kepistä. Kaikkialla tällaista käytäntöä ei ole. Valkoisen kepin lisäksi liikkumisen apuna saatetaan käyttää opaskoiraa. Ulkona liikkuminen aiheuttaa kuurosokealle huomattavia hankaluuksia, ja monet tarvitsevat avukseen ihmisoppaan, joka saattaa kuvailla kuurosokealle ympäristöä ja kertoa sen tapahtumista.


title: Kuurosokeus

text: Näkemisen apuvälineitä ovat esimerkiksi silmälasit, erikoislinssit, suodatinlasit, suurennuslasit, luupit, kiikarit ja television elektroniset lukulaitteet. Kuulemisen parantamiseksi käytetään tavallisesti kuulokojetta tai sisäkorvaistutetta. Kuurosokea voi käyttää tietokonetta suurennusohjelman, ruudunlukuohjelman, tekstintunnistusohjelman, puhesyntetisaattorin tai pistenäytön avulla. Osittain kuuleva kuurosokea voi käyttää myös puhelinta, johon on liitetty ääntä vahvistava koje.


title: Kuurosokeus

text: Kuurosokeat voivat opiskella kuuroille tai sokeille suunnatuissa oppilaitoksissa. Haukkarannan koulussa Jyväskylässä aloitettiin kuulonäkövammaisten lasten opetus vuonna 1961. Monia kuurosokeita lapsia saatetaan opettaa muunlaisessa erityisopetuksessa, kuten kehitysvammaisten luokilla.


title: Kuurosokeus

text: Tampereen Hervannassa sijaitsee Kuurosokeiden Toimintakeskus, Muuramessa Kuulonäkövammaisten Kuntoutumiskeskus ja Helsingin Itäkeskuksessa Suomen Kuurosokeat ry:n keskustoimisto. Kuurojen Palvelusäätiö on vuodesta 1980 kehittänyt useita asumispalveluja synnynnäisesti kuurosokeille ihmisille. Kuurosokeat voivat tavalliseen tapaan hankkia ammatillisen koulutuksen, ja Suomessa kuurosokeiden tiedetään työskennelleen muun muassa hierojan, kuntohoitajan, lehdenjakajan, keksijän, eläintenhoitajan, konepuusepän, kirjailijan ja lakimiehen ammateissa.


title: Kuurosokeus

text: Tunnettu kuurosokea aktivisti Helen Keller (1880–1968) kävi yliopiston ja valmistui kandidaatiksi vuonna 1904. Muita varhaisia esimerkkejä menestyksekkäästi koulutetuista kuurosokeista olivat Laura Bridgman (1829–1889) ja Ragnhild Kåta (1873–1947). Suomalaisista esimerkeistä tunnetuimpiin kuuluu Frans Lejon (1879–1947), joka saavutti vammastaan huolimatta menestystä käsitöillään.


title: Kuurosokeus

text: Britannian ensimmäinen kuurosokeiden erityiskoulu perustettiin vuonna 1900 Lontooseen.


title: Francis G. Slay

text: Francis G. Slay (s. 18. maaliskuuta 1955) on yhdysvaltalainen demokraattipoliitikko, joka on toiminut Saint Louisin kaupungin pormestarina vuodesta 2001 lähtien. Hän voitti demokraattien esivaalissa edeltäjänsä Clarence Harmonin. Slay syntyi St. Louisissa vuonna 1955 poliittisesti aktiiviseen perheeseen. Hän opiskeli yhteiskuntatieteitä ja oikeustiedettä Saint Louisin yliopistossa. Valmistuttuaan hän toimi itäisen Missourin asioita hoitavan osaston apulaislakimiehenä, mutta siirtyi sittemmin yksityiseen lakiasiaintoimistoon, jossa hän erikoistui kauppalainsäädäntöön.


title: Francis G. Slay

text: Slaystä tuli St. Louisin lautamiesten (Aldermen) puheenjohtaja vuonna 1985. Vuonna 2001 hänet valittiin ensimmäisen kerran kaupungin pormestariksi ja uudelleen 2005. Hän on osallistunut kiistanalaisiin hankkeisiin, kuten baseballseura Cardinalsin stadionin rakennuttamiseen alakaupunkiin sekä vanhan postitalon purattamiseen pysäköintitalon tieltä.


title: Francis G. Slay

text: Puoluekannaltaan Slay on demokraatti. Hänellä on vaimo ja kaksi lasta.


title: Heimo (kansatiede)

text: Heimo on ryhmä sukuja tai klaaneja, joita yhdistää naapuruus, kieli ja kulttuuri. Sosiaaliantropologiassa heimo tarkoittaa yleensä muutaman sadan tai muutaman tuhannen ihmisen yhteisöä, jolla on löyhä yhteinen identiteetti, mutta ei poliittista hierarkiaa tai keskitettyä valtajärjestelmää. Identiteetti syntyy usein oletetusta yhteisestä esi-isästä. Monesti heimoa johtaa osa-aikaisesti big man. Sosiaaliantropologisen määritelmän mukaisessa heimoyhteiskunnassa ei ole periytyvää päällikkyyttä.


title: Heimo (kansatiede)

text: Toisaalta heimo tarkoittaa voi tarkoittaa kansatieteellisenä, historiallisena tai sosiologisena käsitteenä myös muunlaista kylien, sukujen, klaanien, asutusten tai muiden vastaavien yhteisöjen muodostamaa ykseyttä, jossa yleensä vallitsevat sama kulttuuri ja kieli. Heimo-sana saattaa tällöin olla etnisen ryhmän synonyymi.


title: Heimo (kansatiede)

text: Kulttuuriantropologiassa heimolla tarkoitetaan kylässä asuvaa muutaman sadan ihmisen joukkoa, jolta puuttuu voimakas johtajuus. Heimoa yhdistää lähinnä sukulaisuus ja heimo on teoriassa ryhmien joukko. Väestömäärä on aina yleensä alle 1 000. Heimo voi hankkia elatuksensa joko yksinkertaisella maanviljelyllä tai paimentolaisuudella. Suotuisissa oloissa heimo voi hankkia ravintoa metsästyksellä ja kalastuksella jolloin puhutaan ”kompleksisista metsästäjä-keräilijöistä”.


title: Heimo (kansatiede)

text: Heimo on etnisesti yhtenäinen. Heimoa hallitaan suhteellisen tasa-arvoisesti tai mahtimiehen johdolla. Mahtimies on yleensä neuvoa-antava karismaattinen johtaja jonka on monesti kuunneltava yleistä mielipidettä. Silti kaikki päätökset eivät ole enemmistöpäätöksiä niin kuin hopeilla. Mahtimiehelläkään ei ole suurta valtaa, hänen pitää ansaita johtajuutensa. Yksityisomistus on yleensä niukkaa.


title: Heimo (kansatiede)

text: Heimon sisällä on eriarvoisia ryhmiä, muttei varsinaisia yhteiskuntaluokkia. Yksilön asema heimossa määräytyy sukulaisuuden mukaan.


title: Heimo (kansatiede)

text: Yhteiskunta koostuu esimerkiksi sukupohjaisista klaaneista. Heimo ei ole niin vahvasti johdettu ja yhteiskunnallisesti kerrostunut kuin päällikkökunta. Heimossa ei ole asutuksen hierarkiaa ja työnjakoa. Heimossa ei ole vallan ja esimerkiksi uskonnollisen tiedon monopolia. Heimossa ei myöskään ole lakia tai vastaavaa kiistojen tai rikosten keskitettyä sovittelua eikä työnjakoa.


title: Heimo (kansatiede)

text:
Heimojen arvellaan syntyneen maanviljelyn myötä, eli noin 13 000 vuotta sitten hedelmällisen puolikuun alueella Lähi-idässä. Heimot olisivat eräs tapa runsaisiin, mutta saatavuudeltaan etukäteen vaikeasti ennustettaviin luonnonvaroihin. Esimerkiksi maanviljelyä rasittavat kuivuudet ovat ennalta arvaamattomia ja haittaavat viljelyä lähekkäisilläkin alueilla eri tavoin. Kuivuudesta paremmin selvinnyt heimon jäsen saattoi auttaa muita niukkoina vuosina.
Heimoilla oli kiinteyttä kyllin, jotta ne saattoivat ohjata ruoan jakelua ja tuotantoa niukkoina vuosina, mutta eivät rajoittaneet yksilön vapautta
Toisten mielestä heimot olisivat syntyneet vasta valtioiden synnyn jälkeen, eli vuoden 3700 eaa jälkeen. Nämä sekundaariset, toisen vaiheen heimot olisivat saattaneet Morton H. Friedin mukaan syntyä valtioiden järjestäessä ryhmiin kuuluvia ihmisiä hallinnollisiin joukkoihin, tai ryhmien yhteistyönä taisteltaessa ryhmien alueelle laajenevaa valtiota vastaan. Esimerkkinä eurooppalaisten kohtaamista heimoista olivat Arizonan hopi-intiaanit.


title: Heimo (kansatiede)

text: Heimolla on aiemmin viitattu suomalaisten kansan alkuperäisiin toisistaan poikkeaviin alueellisiin, kielellisiin ja kulttuurillisiin väestöryhmiin. Tämän merkityksensä heimo-sana sai 1800-luvulla saksan kielen "Stamm"-käsitteen käännöksenä. Suomalaiset saattavat myös puhua itäkarjalaisista tai virolaisista heimokansana tai heimoveljinä. Tällöin sanaa ”heimo” käytetään alkuperäisemmässä merkityksessään sukulaisuuden ilmaisijana. Tästä merkityksestä sana heimo on lainattu erääksi luokittelun tasoksi myös biologiseen taksonomiaan. Nykyaikaisessa tieteessä ei enää kuitenkaan juuri käytetä heimo-sanaa puhuttaessa esimerkiksi suomen murrealueista, historiallisista maakunnista tai näihin liittyvistä eri aikaisista etnonyymeistä tai suomen sukulaiskielten puhujista. Sanan käyttö näissä yhteyksissä rajautuu lähinnä tieteenhistoriallisiin ja historiakulttuurisiin tai historiallisiin yhteyksiin, esimerkkinä vaikkapa Topeliuksen Maamme kirjassa esitetyt historiallisten maakuntien stereotypiat tai Suomen historian käsite heimosodat.


title: Usherin oireyhtymä

text: Usherin oireyhtymä on perinnöllinen sairaus, joka aiheuttaa kuulo- ja näkövamman. Se on yleisin kuurosokeutumista aiheuttavista oireyhtymistä. Siihen liittyy etenevä näkövamman aiheuttava verkkokalvorappeuma, sisäkorvaperäinen kuulovamma ja vaihtelevasti tasapainoelimen häiriö.


title: Usherin oireyhtymä

text: Usherin oireyhtymä on peittyvästi periytyvä. Toisin sanoen ihminen voi kantaa sitä aiheuttavaa perimää sairastamatta itse sairautta. Ihminen sairastuu Usherin oireyhtymään ainoastaan, jos hän saa molemmilta vanhemmiltaan sitä aiheuttavan virheellisen geenin. Usherin oireyhtymä on nimetty brittiläisen C. H. Usherin mukaan, joka kuvasi sen vuonna 1914. Suomessa potilaita syntyy vuosittain noin 2–3.


title: Usherin oireyhtymä

text: Oireyhtymä jaetaan kolmeen päätyyppiin, joista Suomessa tavallisin on III. Usherin oireyhtymä III on hyvin harvinainen muualla maailmassa ja siksi osa ns. suomalaista tautiperintöä. Sairaus on harvinainen myös Suomessa, jossa siitä kärsii arviolta noin 300 ihmistä.


title: Usherin oireyhtymä

text: Näkövammautumiseen saattaa kuulua hämäräsokeutta. Näkövammautumisprosessi ei tapahdu kovin nopeasti, ja monesti näönjäänteitä on vielä vanhallakin iällä.


title: Usherin oireyhtymä

text: Usher I on vaikea sairaus. Potilaan kuuroutuminen alkaa pian syntymän jälkeen. Myös heidän tasapainoelimensä toiminta on häiriintynyt, jolloin motorinen kehitys hidastuu. Näön heikkenemisen aiheuttaa verkkokalvorappeuma, ja varhainen merkki näkövammautumisesta saattaa olla esimerkiksi hämäräsokeus.


title: Usherin oireyhtymä

text: Muutaman ihmisen noin 100 000:sta uskotaan kärsivän Usherin oireyhtymän I -tyypistä. Usher I jaetaan edelleen seitsemään sairaustyyppiin, joiden nimet ovat Usher IA, IB, IC, ID, IE, IF ja IG.


title: Usherin oireyhtymä

text: Usher II -potilaiden kuulovamma ei ole niin vaikea-asteinen kuin Usher I -potilailla ja se etenee hitaasti. Näkövammautuminen alkaa tyypillisesti nuoruus- tai aikuisiällä. Tästä tautimuodosta kärsivillä ei kuitenkaan esiinny tasapainoelimen toimintahäiriöitä.


title: Usherin oireyhtymä

text: Usher II on maailmanlaajuisesti yleisin Usher-muoto. Se jakautuu ainakin kolmeen alatyyppiin.


title: Usherin oireyhtymä

text: Usher III -oireyhtymä on Suomessa yleisempi kuin missään muualla maailmassa. Suomessa sairaus on harvinainen, ja muualla maailmassa sitä tavataan hyvin satunnaisesti. Usher III -tyypistä kärsivän kuulovamma on alun perin lievä ja alkaa vaikeutua vasta, kun puhekyky on jo hankittu. Potilailla esiintyy tasapainoelimen toiminnan häiriöitä. Lopulta sairaus johtaa kuulonäkövammaisuuteen.


title: Rudy Sarzo

text: Rudy Sarzo (s. 1950 Kuuba) on yhdysvaltalainen rockmuusikko ja basisti, joka on toiminut uransa aikana useissa eri yhtyeissä.


title: Rudy Sarzo

text: Rudy Sarzo syntyi ja vietti varhaislapsuutensa Kuubassa, kunnes muutti Yhdysvaltoihin perheensä mukana. Hän soitteli 1970-luvulla pienemmissä klubiyhtyeissä kunnes vuonna 1978 hän liittyi Los Angelesilaiseen Quiet Riot-yhtyeeseen basistiksi. Quiet Riot oli jo tehnyt kaksi albumia, mutta ne olivat julkaistu vain Japanissa. Yhtye oli suosittu LA:n klubiympyröissä, mutta levytyssopimusta kotimaassa ei alkanut kuulua. Kitaristina yhtyeessä oli huippulahjakas Randy Rhoads, joka liittyikin Ozzy Osbournen sooloyhtyeeseen vuonna 1979, ja tämän jälkeen Quiet Riot hajosi.


title: Rudy Sarzo

text: Vuoden 1981 keväällä Ozzy Osbourne erotti yhtyeestään basisti Bob Daisleyn ja rumpali Lee Kerslaken. Kitaristi Randy Rhoads muisti Sarzon ja Sarzo pääsi basistiksi yhtyeeseen. Rumpuihin tuli Tommy Aldridge. Ozzy Osbourne nousi suosioon Pohjois-Amerikassa suurilla kiertueillaan ja kyseenalaisilla tempauksillaan, kuten puremalla elävää lepakkoa kesken konsertin. Myös Randy Rhoadsin kitarointi sai arvostusta. Vuoden 1982 maaliskuussa yhtyettä kohtasi tragedia kun Randy Rhoads kuoli lento-onnettomuudessa. Ystävänsä menettämisestä järkyttynyt Sarzo pysyi yhtyeessä aina vuoden 1982 syksyyn asti ja oli mukana "Speak Of The Devil"-livealbumilla sekä vuonna 1987 Rhoadsin muistoksi julkaistulla (vuosina 1980-1981 nauhoitetulla) "Tribute"-livealbumilla.


title: Rudy Sarzo

text: Seuraavaksi Sarzo palasi laulaja Kevin DuBrown uudelleenkasaamaan Quiet Riotiin. Vuonna 1983 julkaistu "Metal Health" nousi USA:n albumilistan ykköseksi ja singlenä julkaistu Slade-cover "Cum On Feel The Noize" ylsi top-5:een. Myös seuraavana vuonna julkaistu "Condition Critical" myi hyvin, joskaan ei edeltäjänsä tasoisesti. Toisen levyn jälkeen Sarzo jätti yhtyeen ja perusti Tommy Aldridgen, laulaja Rob Rockin ja kitaristi Tony MacAlpinen kanssa projektiyhtyeen M.A.R.S.. Se julkaisi vuonna 1987 ""-nimisen albumin.


title: Rudy Sarzo

text: Sarzo ja Aldridge liittyivät vuonna 1987 Whitesnaken kiertueyhtyeeseen promotoimaan miljoonamyyntiin yltänyttä "1987"-albumia. Whitesnaken uusi, "MTV-ystävällinen" kaupallinen tyyli puri yleisöön ja yhtye soitti täysille saleille. Seuraava albumi "Slip Of The Tongue" julkaistiin vuonna 1989 ja sitä seuranneen kiertueen jälkeen keulahahmo David Coverdale laittoi yhtyeen telakalle. Vuonna 1994 Whitesnake-miehet kitaristi Adrian Vandenberg, Sarzo, Aldridge mukanaan laulaja Ron Young perustivat Manic Eden-yhtyeen joka julkaisi samannimisen albumin samana vuonna.


title: Rudy Sarzo

text: 1990-luvun lopulla Quiet Riot kasattiin jälleen uudelleen ja Sarzo palasi yhtyeeseen basistiksi. Yhtye teki pari albumia ja kiertueita mutta Kevin DuBrown hankala persoona alkoi haitata yhtyeen kemiaa jonka seurauksena yhtye jälleen hajosi. Tämän jälkeen Sarzo oli mukana Yngwie Malmsteenin kiertuebändissä ja vuodesta 2004 eteenpäin Sarzo on ollut Dio-yhtyeen jäsen. Vuonna 2007 Ronnie James Dion ollessa Heaven And Hell-projektissa, Sarzo soittaa bassoa Blue Öyster Cultissa.


title: Rudy Sarzo

text: Ozzy Osbourne:Quiet Riot:M.A.R.S.:Whitesnake:Sam Kinison:Manic Eden:


title: Funeral doom

text: Funeral doom on metallimusiikin tyylilaji, doom metallin äärimmäisen hidas muoto, joka painottaa epätoivon ja tyhjyyden ilmapiiriä. Se on soinniltaan erittäin raskasta ja kaikki doom metallille tunnusomaiset piirteet on siinä viety äärimmilleen. Funeral doomille tyypillistä ovat kymmenien minuuttien mittaiset, hidastempoiset kappaleet, death metalliin viittaavat laulumörinät, depressiiviset sanoitukset ja melankoliset kitaramelodiat. Myös kosketinsoittimien käyttö on yleistä.


title: Funeral doom

text: Funeral doomin pioneereiksi voidaan laskea suomalainen Skepticism, Funeral ja suomalainen Thergothon. Genre on hyvin pitkälle kehittynyt Suomessa, ja nykyiseen tyyliin sen muovasikin suomalainen Skepticism. Nykyistä suomalaista yhtyeistä funeral doomia edustavat myös Wormphlegm, Shape of Despair, My Shameful, Ordog, Tyranny, MistGuide ja Colosseum, jonka musiikissa on vaikutteita myös dark ambientista ja klassisesta musiikista.


title: Crow

text: Crow () on vuonna 1994 ensi-iltansa saanut yhdysvaltalainen toimintaelokuva, jonka on ohjannut Alex Proyas. "Crow" on samannimisen kulttielokuvasarjan ensimmäinen osa, joka perustuu James O’Barrin samannimiseen sarjakuvaan.


title: Crow

text:
Elokuva kertoo Eric Draven -nimisestä miehestä, joka eräänä iltana kotiinsa saapuessaan löytää jengiläisiä kodistaan, raiskaamassa tulevaa vaimoaan Shellyä. Ericiä ammutaan, ja hän putoaa ikkunasta ulos ja kuolee. Vuotta myöhemmin varis herättää Ericin eloon, jotta hän voisi kostaa murhaajilleen.
Päänäyttelijä Brandon Lee sai kuvauksissa tapaturmaisesti surmansa, kun hänen vastanäyttelijänsä Michael Massee ampui häntä mahaan aseella, jonka piti sisältää vain paukkupatruunoita.


title: Crow

text: Aseeseen oli ennen kohtalokasta kohtausta ladattu oikeita patruunoita, joista oli poistettu ruuti. Syystä tai toisesta kiireiseltä työryhmältä jäi huomaamatta patruunan nalli. Jossakin vaiheessa ennen ammuntakohtausta asetta oli käsitelty niin, että patruunassa ollut nalli laukesi, jolloin syntyi riittävästi työntövoimaa luodille työntyä aseen piippuun. Kuvauspäivänä aseista vastannut spesialisti lähetettiin ennen ammuntakohtausta kotiin, jolloin aseesta jäi vastaamaan kuvausten lavastaja. Hän ei ollut täysin tietoinen turvallisuusmääräyksistä, joten aseen tarkastus ennen sen käyttöä jäi väliin. Näistä syistä johtuen ei piipussa ollutta oikeaa luotia havaittu ajoissa. Kohtauksessa käytettyjen paukkupatruunoiden vähäinen, mutta riittävä mustan ruudin määrä sai piipussa olleen oikean luodin vauhtiin ja tämä koitui Brandon Leen kohtaloksi. Elokuva saatettiin kaikesta huolimatta loppuun Brandon Leen kunniaksi.


title: Crow

text: "Crow 2 – enkelten kaupunki" (1996) on "Crow"-sarjan toinen osa. Jatko-osan päähenkilö on Ashe (Vincent Perez). Hän herää kuolleista, koska oli poikansa kanssa väärässä paikassa, väärään aikaan. Vuotta ennen heräämistä hän oli vahingossa todistanut huumejengin tekemää murhaa. Ashe ja hänen poikansa murhataan huumepomon käskystä. Ashe alkaa raivoissaan tappaa poikansa murhaan osallisia, mutta huomaamattaan samalla rakastuu häntä auttavaan kuolevaiseen, Sarahiin (Mia Kirshner).


title: Crow

text: "The Crow – Stairway to Heaven" (1998) on sarjasta tehty 22-osainen minisarja, jonka pääosassa on Mark Dacascos.


title: Crow

text: "" (2000) on elokuvan kolmas osa, jonka pääosissa ovat Eric Mabius ja Kirsten Dunst.


title: Crow

text: "" (2005) on sarjan neljäs osa. Päähenkilöitä näyttelevät Edward Furlong, Tara Reid ja David Boreanaz. James ”Jimmy” Cuervo (Furlong) ja tämän morsian, Lily, murhataan juuri ennen näiden vihkimistä muinaisessa riitissä, jonka tarkoituksena on tehdä Lucrez Crash (Boreanaz) nimisestä kirkolle ja maailmalle katkeroituneesta entisestä papista Saatana ja nostaa Helvetti maan päälle. Jimmy herää kuolleista kostamaan Lucille ja tämän jengille.


title: Dookie

text: Dookie on punk rock-yhtye Green Dayn kolmas albumi. Albumi äänitettiin vuonna 1993, ja se julkaistiin 1. helmikuuta 1994. Singlet "When I Come Around", "Basket Case" ja "Longview" pääsivät kaikki listaykkösiksi. Kappaleiden musiikkivideot saivat aikanaan paljon aikaa MTV:llä, joka lisäsi yhtyeen ja albumin näkyvyyttä.


title: Dookie

text: "Dookielta" julkaistiin viisi singleä: "Longview", uudelleennauhoitettu "Welcome to Paradise", "Basket Case" sekä radiosinglet "She" ja "When I Come Around". Albumia on myyty maailmanlaajuisesti yli 15 miljoonaa kappaletta. Se on Green Dayn ainoa timanttialbumi. Albumi voitti Grammy-palkinnon parhaana vaihtoehtoalbumina vuonna 1995.


title: Dookie

text: Albumi on hyvin merkittävä sen takia, että se teki punkin uudelleen suosituksi Yhdysvalloissa ja muualla maailmaa 1990-luvun aikana.


title: Dookie

text: Albumin nimeksi olisi aluksi pitänyt antaa "Liquid Dookie", mutta nimi vaihdettiin juuri ennen albumin julkaisua, koska Green Dayn jäsenet ajattelivat alkuperäisen nimen olevan sittenkin liian ällöttävä (Dookie on suomennettuna 'pökäle').


title: Standing on the Shoulder of Giants

text: Standing on the Shoulder of Giants on brittiläisen rockyhtye Oasiksen neljäs studioalbumi, joka julkaistiin helmikuussa 2000. Se on yhtyeen ensimmäinen albumi, jota ei tuottanut Owen Morris, vaan se tuottajina toimivat Mark Stent ja yhtyeen kitaristi Noel Gallagher. Albumi äänitettiin vuoden 1999 huhtikuusta elokuuhun neljällä eri studiolla Lontoossa ja Etelä-Ranskan Montauroux’ssa. Albumin julkaisi myös ensimmäistä kertaa yhtyeen perustama Big Brother Recordings -levy-yhtiö, kun aiemmasta tuotannosta vastannut Creation Records lopetti toimintansa vuonna 1999.


title: Standing on the Shoulder of Giants

text: "Standing on the Shoulder of Giants" on Oasiksen ensimmäinen albumi, jossa kitaristi Paul ”Bonehead” Arthurs ja Paul ”Guigsy” McGuigan eivät soita. Albumi äänitettiin väliaikaisella kolmen miehen kokoonpanolla, johon kuului Gallagherin veljekset ja rumpali Alan ”Whitey” White. Heidän lisäksi albumilla soitti useita lisämuusikoita korvaamaan puuttuvat jäsenet.


title: Standing on the Shoulder of Giants

text: Vaikka "Standing on the Shoulder of Giantsin" taloudellinen menestys oli edellisiä albumeita heikompi, se nousi listaykköseksi kolmessa maassa, mukaan lukien kotimaassaan Britannian albumilistalla. Maailmanlaajuisesti sitä on myyty arviolta 3 miljoonaa kappaletta. Albumin vastaanotto kriitikoiden ja fanien keskuudessa oli vaihteleva. Albumilta julkaistiin neljä singleä, joista ensimmäinen, ”Go Let It Out” nousi listaykköseksi neljässä eri maassa. Singleinä julkaistiin myös Britannian singlelistalla viiden kärkeen yltäneet ”Who Feels Love?” ja ”Sunday Morning Call”, sekä promosingleinä ”Gas Panic!” ja ”Where Did It All Go Wrong?”. Albumin julkaisua seurasi "Standing on the Shoulder of Giants Tour" -kiertue.


title: Standing on the Shoulder of Giants

text: Oasiksen edellisen studioalbumin, vuoden 1997 "Be Here Now’n" jälkeen yhtye piti taukoa ja julkaisi "The Masterplan" -kokoelmalevyn seuraavana vuonna. Uuden studioalbumin työstäminen alkoi vaikeasti kun pitkäaikaiset jäsenet kitaristi Paul ”Bonehead” Arthurs ja basisti Paul ”Guigsy” McGuigan jättivät yhtyeen kesken äänitysten elokuussa 1999. Laillisista syistä Boneheadin ja Guigsyn soittamat osat jouduttiin äänittämään uudelleen, eikä heitä kuultu ollenkaan albumin lopullisessa versiossa.


title: Standing on the Shoulder of Giants

text: Oasiksen aiempien albumeiden julkaisusta vastannut levy-yhtiö Creation Records lopetti toimintansa vuonna 1999. Noel Gallagherin perusti uuden levy-yhtiön, Big Brother Recordingsin, joka julkaisi kaikki yhtyeen albumit ja singlet "Standing on the Shoulder of Giantsista" eteenpäin.


title: Standing on the Shoulder of Giants

text: Albumin kappaleiden demoversiot äänitettiin vuosien 1998–1999 välillä Noel Gallagherin omistamalla Supernova Heights -studiolla Mark Coylen ja Paul Staceyn avustamana. Kaikki demokappaleet ovat Noelin laulamia, paitsi ”Little James”, jonka lauloi hänen veljensä Liam.


title: Standing on the Shoulder of Giants

text:
15 demokappaletta vuosi internetiin yksityiselle FTP-palvelimelle 31. tammikuuta 2000.
”(As Long as They’ve Got) Cigarettes in Hell” julkaistiin myöhemmin ”Go Let It Out” -singlen B-puolena ja ”Carry Us All” oli ”Sunday Morning Callin” B-puolena. Kappale ”Just Getting Older” ilmestyi kaksi vuotta myöhemmin "Heathen Chemistry" -albumin ”The Hindu Times” -singlellä.


title: Standing on the Shoulder of Giants

text: "Standing on the Shoulder of Giants" äänitettiin huhtikuusta elokuuhun 1999 Chateau de la Colle Noire -studiolla Ranskassa, Olympic Studios ja Supernova Heights -studioilla Lontoossa ja Wheeler End Studiosilla Buckinghamshiressa, Britanniassa. Boneheadin ja Guigsyn lähdettyä yhtyeestä Noel soitti suurimman osan kitaroista ja bassoista albumilla. Albumi äänitettiin väliaikaisella kolmen miehen kokoonpanolla, johon kuului Gallagherin veljekset ja rumpali Alan ”Whitey” White. Heidän lisäksi albumilla soitti useita lisämuusikoita korvaamaan puuttuvat jäsenet.


title: Standing on the Shoulder of Giants

text: "Standing on the Shoulder of Giants" siirtyi edellisiä albumeja kokeellisempaan ja modernimpaan suuntaan, ja siinä on selviä vaikutteita muun muassa electronicasta ja psykedeelisestä sekä progressiivisesta rockista. Albumi oli yhtyeen ensimmäisiä kokeiluja syntetisaattorien kanssa ja sillä käytettiin paljon Pro Tools -audiosekvensseri-ohjelmistosarjaa ja joissain kappaleissa myös sävelkorkeuden muokkaamiseen Auto-Tune -ohjelmaa.


title: Standing on the Shoulder of Giants

text: Albumin avauskappale ”Fuckin’ in the Bushes” on instrumentaalinen, mutta se sisältää samplattuja repliikkejä, kuten ”Kids are running around naked, fucking in the bushes”. Nämä repliikit ovat Murray Lernerin dokumenttielokuvasta "Message to Love", joka kertoo Isle of Wight -festivaalin tapahtumista vuodelta 1970.


title: Standing on the Shoulder of Giants

text: "Standing on the Shoulder of Giants" sai ilmestyessään hyvin vaihtelevia arvosteluja. "Soundi"-lehteen arvostelun kirjoittanut koomikko Simo Frangén antoi albumille neljä tähteä viidestä, ja sanoi että ”Oasis on tehnyt oikein mainion levyn, sopivan paketin herkkää ja vähän rankempaakin rokkia”. Lisäksi hän kehui etenkin albumin jälkimmäistä puoliskoa ja kappaleita ”Gas Panic!”, ”Where Did It All Go Wrong?” ja ”Sunday Morning Call”.


title: Standing on the Shoulder of Giants

text: Yhdysvaltalaisen "The Autin Chroniclen" kriitikko Mindy Labernz antoi albumille kaksi tähteä viidestä.


title: Standing on the Shoulder of Giants

text: CD-julkaisun takakannessa ”Go Let It Out” oli merkitty huutomerkin kanssa muotoon ”Go Let It Out!”


title: Standing on the Shoulder of Giants

text: Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.Lähteet:


title: 100 56 TK

text: 100 56 TK (myös 100 TK, "100 millimetrin tornikanuuna") oli suomalainen kevyt tornikanuuna, jonka kaliiperi oli sata millimetriä. Modifioituun neuvostoliittolaiseen T-55-panssarivaunun tykkitorniin pohjautunut tornikanuuna kehitettiin 1960-luvulla, ja ensimmäiset patterit rakennettiin vuosikymmenen lopulla. Satamien sisääntuloväyliä suojaamaan rakennetut patterit sijoitettiin Suomenlahden ja Saaristomeren rannikoille, ja niiden kantalinnoittaminen jatkui aina 1980- ja 1990-luvuille. 100 TK -kalusto modernisoitiin 1980-luvun lopulla asentamalla tykkiasemiin laseretäisyysmittarilla varustetut tähtäysperiskoopit ja tykkikohtaisen ammunnan mahdollistaneet tykkilaskimet.


title: 100 56 TK

text: Rannikkotykistön 1990-luvulla käynnistynyt alasajo johti myös 100 TK -kaluston alasajoon. Ensimmäiset patterit poistuivat käytöstä 2000-luvun alussa ja kaluston viimeiset ammunnat toteutettiin Upinniemessä vuonna 2012. Käytöstä poistuneet tykit deaktivoitiin, ja niistä osa siirrettiin asemistaan romutettavaksi tai myytäväksi. Kuivasaaren patteri säilytettiin siinä kunnossa kun se oli käytöstä poistettaessa ja museoitiin. 100 TK -kaluston alasajon jälkeen Suomen kiinteän rannikkotykistön ainoaksi käytössä olleeksi kalustoksi jäivät raskaammat 130 TK -tornikanuunat.


title: 100 56 TK

text: Bolshevik-tehdas (entinen Obuhov) suunnitteli 1930-luvun alussa laivastolle uuden 51 pituuskaliiperin sadan millimetrin tykin sukellusveneisiin ja matalakulkuisille pinta-aluksille. Tyyppimerkinnän B-24 saanut ase hyväksyttiin vuonna 1936 sotavarustukseen. Aseen putkea pidennettiin myöhemmin 56 pituuskaliiperiin, ja päivitetty versio sai vuonna 1938 sotavarusteena tyyppimerkinnän B-24BM. Kirov-luokan risteilijöille suunniteltiin sadan millimetrin 56 pituuskaliiperin ilmatorjuntatykki, joka sai tyyppimerkinnän B-34. Aseesta tehtiin tyyppimerkinnällä BS-3 panssarintorjuntatykki, jonka valmistus alkoi 1944.


title: 100 56 TK

text: Tehdas numero 9:n F. F. Petrovin suunnittelutoimisto otti uuden panssarivaunumallin pohjaksi sadan millimetrin 56 pituuskaliiperin laivatykin ampumatarvikkeineen. Näin syntyi tykki malli 1944, joka sai myöhemmin SU-100-rynnäkkötykkiin asennettuna tyyppimerkinnän D-10S ja T-54-panssarivaunuun asennettuna D-10T. Vakautettuna T-54A-vaunussa aseen tyyppimerkinnäksi tuli D-10TG ja edelleen paranneltuna T-54B:ssä D-10T2S. Viimeksi mainittu tykki asennettiin myös T-55-vaunuihin.


title: 100 56 TK

text: Suomen kevyet kiinteät rannikkotykistöpatterit oli jatkosodan päättyessä aseistettu pääasiassa 76 ItK 16 V ja 76 ItK 36 -ilmatorjuntatykeillä, jotka eivät tulivoimansa, kantamansa ja taistelunkestonsa osalta vastanneet sodanjälkeisen ajan vaatimuksia.


title: 100 56 TK

text: Ilmatorjuntatykkikaluston korvaamista lähdettiin tutkimaan 1960-luvulla yliluutnantti Juhani A. Niskan johdolla. Esiin nousi panssarivaunun tykkitornin käyttö kevyenä rannikkotykkinä, mitä lähdettiin idean tasolla viemään eteen päin.


title: 100 56 TK

text: Romutettavaksi päätymässä olleet brittiläisten Comet- ja Charioteer-panssarivaunujen tornit nähtiin yhtenä mahdollisena vaihtoehtona, mutta niiden käyttöä ei päädytty viemään eteenpäin kaluston käyttämien erikoislaatuisten kaliiperien takia. Rannikkotykistön käyttöön ei myöskään haluttu jälleen hankkia muiden hylkäämää kalustoa.


title: 100 56 TK

text: Niska esitti vuonna 1966 laatimassaan muistiossa kevyiden rannikkopatterin kaluston korvaajaksi sadan millimetrin tornikanuunaksi modifioitua panssarivaunutornia. Muistio vertaili silloista 76 ItK 31 -tykkikalustoa, ruotsalaista Boforsin valmistamaa 75 mm tykkiä sekä T-54-panssarivaunun tornista modifioitua tornikanuunaa. Boforsin tykit nähtiin aivan liian kalliina vaihtoehtona, ja T-54-vaihtoehto päädyttiin ottamaan jatkokehitykseen.


title: 100 56 TK

text: T-54:n satamillimetrisen panssarivaunutornin koeammunnat käynnistyivät Katajaluodossa elokuussa 1967. Tykissä ei ollut tuuletuslaitteistoa, ja ruutikaasut pääsivät jossain määrin sen sisätiloihin. Rannikkotykistön koeampuma-aseman värvätyt kykenivät säilyttämään toimintakykynsä, vaikka kiihkeä tulirytmi täytti tornin pahoinvointia aiheuttaneella ruutisavulla. Koeammunnoissa ammuttiin kymmenen kilometrin etäisyydellä sijainneeseen maaliin.


title: 100 56 TK

text: Savuongelmista huolimatta koeammunnat osoittautuivat onnistuneiksi, ja tykkien hankintatiedustelut käynnistettiin välittömästi niiden jälkeen.


title: 100 56 TK

text: Neuvostoliitosta päädyttiin tilaamaan tornikanuunoiksi modifioitavia T-55-panssarivaunun torneja ilman erittäin kalliita panssarivaunuissa käytettyjä vakautinlaitteita. Myyjäosapuolta jouduttiin jonkin verran vakuuttelemaan vakauttimettoman systeemin toiminnasta. Asekauppa toteutettiin Suomen ja Neuvostoliiton välisen bilateraalikaupan puitteissa.


title: 100 56 TK

text: Uusien rannikkopatterien ryhmityssuunnitelmat laadittiin pääesikunnassa vuoden 1968 aikana. Niiden pohjana toimi puolustusvoimain komentajan vuonna 1967 hyväksymät rannikkopuolustuksen kehittämisen perusteet ja pääesikunnan operatiivisessa käskyssä määritetyt meripuolustuksen painopistealueet. Etenkin Hangon ja Helsingin edustan kiinteän rannikkotykistön vahventaminen otettiin tavoitteeksi uusien patterien määrää suunniteltaessa.


title: 100 56 TK

text: Syyskuussa 1968 valmistuneessa alustavassa ryhmityssuunnitelmassa päädyttiin sijoittamaan 5–7 patteria Helsingin edustalle, 2–4 Porkkalan-Inkoon alueelle, 2–3 Hangon alueelle, 1–2 Turun alueelle ja 0–2 Kotkan alueelle. Kokonaistarpeeksi arvioitiin 10–18 patteria. Patterit sijoitettiin etelärannikon satamien sisääntuloväylille painopisteenä Helsingin edusta. Ryhmitysalueiksi valittiin pääasiassa jo olemassa olevat miehitetyt linnakkeet tai niiden välittömässä läheisyydessä sijainneet alueet, sillä haluttiin välttää muiden tahojen omistuksessa olevien alueiden maanlunastuksia.


title: 100 56 TK

text: Lopullisten sijoituspaikkojen selvitys tapahtui operatiivisiin vaatimuksiin pohjautuneella monikriteerimallilla, jossa laadittiin taulukko kaikista aluevaihtoehdoista ja ryhmityskriteereistä pistearvoineen. 100 TK -nimen saaneen aseen patterien sijoittelu tarkastettiin pääesikunnan operatiivisessa osastossa helmikuussa 1969. Lopullinen ryhmitys oli seuraava: neljä patteria Helsingin edustalla, kolme Porkkalan-Inkoon alueella, kolme Hangon alueella, kaksi Porvoon-Loviisan alueella, yksi Kotkan alueella ja yksi Utön alueilla. Tarkistus vahvensi näin ollen itäisen Suomenlahden asemia pääasiassa Helsingin edustan kustannuksella. Patterit asennuspaikoiksi valikoituivat muun muassa seuraavat Suomenlahden rannikkoalueiden niemet ja saaret: Bågaskär, Emäsalo, Hästö-Busö, Itä-Villinki, Katajaluoto, Kirkonmaa, Kuivasaari, Orrengrund, Porsö, Russarö, Tulliniemi (Hanko), Upinniemi ja Vallisaari.


title: 100 56 TK

text: Puolustusvoimien käytettävissä olleet linnoittamis- ja rakentamismäärärahat sanelivat 100 TK -patterien linnoittamisen ja projektin vaiheistamisen. Ensimmäisenä aloitettiin linnoitustyöt Katajaluodossa, Kuivasaaressa, Tulliniemessä ja Upinniemessä. Ensimmäisen patterin rakentaminen ajoittui vuosille 1968–1969, ja sitä seurasivat pian useiden muiden patterien rakentaminen Suomenlahden rannikolle ja Saaristomerelle. Lopulta linnoitettavaksi päätyneiden saarten lisäksi 100 TK -pattereita suunniteltiin useille muillekin Suomen merialueiden saarille. Pisimmälle suunnittelutöissä etenivät Hangon Storlandetin ja Loviisan Gäddbergsön saarten patterit, jotka jäivät lopulta toteutumatta. Storlandetissa päätökseen vaikutti linnoittamisen kannalta hankala, huomattavaa infrastruktuuria vaatinut maasto. Storlandetiin kaavailtu 100 TK -patteri päädyttiin rakennettiin lopulta läheiselle Hästö-Busön linnakkeelle 1980-luvulla. Gäddbergsön patterin oli tarkoitus suojata läheistä Loviisan ydinvoimalaa ja Valkon satamaa, mutta ammuntojen aiheuttaman tärinän vaikutukset ydinvoimalaan jäivät epäselviksi, ja keskeyttivät näin ollen patterin suunnittelun alueelle.


title: 100 56 TK

text: Ensimmäisessä rakennusvaiheessa maastoon rakennettiin vain tykkiasemat miehistösuojatiloineen. Puuttumaan jääneet komento-, keskiö- ja varastotilat toteutettiin 1970-luvun loppupuolella aloitetussa toisessa rakennusvaiheessa, jossa täydennettiin myös tykkiasemien ilmatorjunta- ja lähipuolustusasemia. Viimeisten asemien kantalinnoitteiden täydentäminen tapahtui vasta 1980- ja 1990-lukujen aikana.


title: 100 56 TK

text: Vanhimmat 100 TK -patterit oli asennettu 1970-alulla, minkä seurauksena pääesikunnan taisteluvälineosasto alkoi kaavailla niiden perushuoltoa 1980-luvulla. Vuosikymmenen loppupuolella käynnistyneen huoltoprojektin ydintavoitteiksi muodostuivat sähköjärjestelmän uusiminen ja laseretäisyysmittarilla varustetun tykkiperiskoopin asentaminen asemiin. Uuteen varustukseen kuuluivat myös asemakohtaiset tykkilaskimet, jotka mahdollistivat ammunnan suorittamisen tykkijohtoisena tykkimenetelmäammuntana. Periskooppilaitteistot hankittiin Jugoslaviasta hieman ennen valtion hajoamista. Kaikki tykit saivat myös paremmat lämpökuvut ja joihinkin asemiin hankittiin lämpökamera pimeätoimintaa varten.


title: 100 56 TK

text: Rannikkotykistön ja linnakesaarten alasajo käynnistyi 1990-luvulla Suomen geopoliittisen tilanteen muutosten ja taistelutavan kehityksen seurauksena. Kiinteistä kantalinnoitteista nähtiin järkevämpänä siirtyä liikkuvampaan puolustuskalustoon. Puolustusvoimat muutti myös vuosituhannen vaihteella organisaatiotaan siten, että aiemmin maavoimien alaisuudessa toimineet rannikkotykistöpatterit siirtyivät merivoimille ja muodostivat laivaston osastojen kanssa uudet meripuolustusalueet. Tykkikaluston alasajo alkoi 152/50 T -tykeistä, joiden viimeiset ammunnat toteutettiin vuonna 2002.


title: 100 56 TK

text: Ensimmäiset 100 TK -patterit hylättiin 2000-luvun alussa, minkä seurauksena puolustusvoimat luopui samalla useista kokonaisista linnakesaarikokonaisuuksista. Patterit jätettiin paikalleen deaktivoituina. Toinen deaktivointivaihe toteutettiin vuoden 2012 loppuun mennessä, jolloin 100 TK -kalustolla ammuttiin viimeistä kertaa Upinniemessä. Osa pattereista poistettiin asemista ja tyhjäksi jääneet tykkitilat peitettiin metallilevyllä. Käytöstä poistuneet tykit siirrettiin pääosin romutettavaksi tai myytäväksi, tosin Kuivasaaren tykit säästettiin museopatterina. Upinniemen eteläkärjen 100 TK -patterin 1. tykki palautettiin vuonna 2017 deaktivoituna muistomerkkinä entiseen tuliasemaansa.


title: 100 56 TK

text: 100 TK -kaluston poistumisen jälkeen kiinteän rannikkotykistön ainoaksi jäljellä olevaksi kalustoksi jäivät raskaammat 130 TK -patterit, joiden alasajon suunniteltiin tosin tapahtuvan vuoden 2017 tilanteessa 2020-luvun kuluessa.


title: Skeletonin maailmanmestaruuskilpailut

text: Skeletonin eli mahakelkkailun maailmanmestaruuskilpailut järjestettiin ensimmäistä kertaa vuonna 1982 lajin syntypaikassa St. Moritzissa. Kilpailut on järjestetty sen jälkeen vuonna 1987 ja vuodesta 1989 lähtien joka vuosi lukuun ottamatta vuotta 2002, jolloin laji oli Salt Lake Cityn talviolympialaisten ohjelmassa. Naisten sarja on ollut mukana vuodesta 2000 lähtien.


title: Sankt Moritz

text: Sankt Moritz () on kunta sekä talviurheilu- ja kylpyläkeskus Ylä-Engadinin laaksossa, Graubündenin kantonissa, Sveitsissä. Sankt Moritz sijaitsee Malojan hallintoalueella.